2014ko aurrekontuak onartuta - Antzuola - Goiena.eus\nAne Miren Etxeberria 2014-01-22 10:00\nAtzo ospatutako ez ohiko udalbatzarrean, 2014ko aurrekontuak onartu ziren. Pasa den asteko gertaeraren ondoren -EAJko zinegotzi Maria Eugenia Arrizabalagak eta Mikel Letek mahaia utzi zuten "hitza ukatu zitzaiela" argudiatuz-, berriz ere batzarra deitu eta aurten herriak izango dituen inbertsio eta gastuen dokumentua onartua geratu zen.\nOposizioak, ezezko botoa eman zuen, argudiatuz, "aurrekontu motz eta izoztua dela. Herriko bizitza eta jarduera murriztua geratzen dela". EAJko bozeramailearen ustez, "festentzako ez dago dirurik, euskararako ere ez, baina zaborrentzako bai. 2011tik atez ateko sistema dago herrian eta ez dugu azterketarik jaso" eta gaineratu zuen, sistema honek herrian zulo ekonomikoa sortzen ari dela: "2011an 3.000 euro inguruko zuloa sortu zuen, 2012an 25.000 eurokoa....guztira 128.000 euroko zuloa sortuko du sistema honek" adierazi zuen. Hala, ezezko botoa luzatu zuten oposizioko bi kideek gaineratuz, "gu gabe ez duzue arazorik aurrekontuak aurrera eramateko". Halaber, euren lana "gobernuaren kontrola" egitea dela gaineratu zuten.\nUdal gobernuak bere aldetik, pasa den astean gertatutakoa, "gaizki ulertze baten ondorioa" izan zela adierazi zuen, "ekarpenak egin" behar zituztela ulertu zuten udalbatzarrean, eta hura ez dela leku aproposa horretarako argudiatu zuten, "horretarako batzordeak daudelako".\nAurtengoan, 2.526.057 euroko aurrekontua izango du Udalak. Sail bakoitzari dagokionez, kopuru gehiena etxebizitza eta hirigintza sailak izango du hainbat gastu eta inbertsiori aurre egiteko. Hauek dira sail bakoitzeko kopuru zehatzak:\nOngizatea: 463.384 euro\nEuskara: 41.351 euro\nHezkuntza: 80.300 euro\nEtxebizitza eta hirigintza: 400.175 euro\nKultura: 88.492 euro\nNekazaritza eta ingurumena: 126.601 euro\nKirola: 48.700 euro\nGazteria: 24.000 euro\nDiru sarrerei dagokionez, aurten, 80.000 euro gutxiago izan dira beraz, "maniobratzeko" aukera gutxi dutela adierazi zuten udalbatzarretik. Herritarrei eragiten dieten zergei dagokionez, %1 igoko dira zergak, herritarrei ahal den eta gutxien eragiteko asmotan.


Belaunaldi galdua ote? — Gaztezulo\nBelaunaldi galdua ote?\nBelaunaldi galdua ote? https://www.gaztezulo.eus/albisteak/belaunaldi-galdua-ote https://www.gaztezulo.eus/albisteak/belaunaldi-galdua-ote/@@download/image/201210302956gra_1360184978.jpg\nTestua eta argazkiak: David Tijero\nLehen begiradan, nekez antzeman daiteke krisiaren zantzurik jendez eta trafikoz lepo dauden Atenaseko kaleetan. Dendak, kafetegiak, jatetxeak zabalik, turistak hartzeko. Hiriko hainbat gazterekin izandako solasaldiek, baina, bestelako mezua utzi digute; ustez galdutako belaunaldiaren lekukotza da.\nEgin dezagun memoria ariketa. 2008ko irailean, Lehman Brothers banketxe amerikarrak porrot egin zuen. Azken urteetan eraiki burbuila espekulatiboak eztanda egin zuen orduan, mundu osoan barrena finantzen ekonomia kutsatuz. Hurrengo hilabeteetan, gaitza, birus baten mutazioa balitz bezala, ekonomia produktiboagora hedatu zen eta gaur, lau urte geroago, inork ez daki zehatz mehatz noiz arte segiko duen egoera honek. Mendebaldeko gizarteen ustezko ongizatea sustengatzen zuen oro kolokan dago.\nLehenengo biktimetako bat Grezia izan zen. Urteetako ustelkeria politikoa eta gaizki hartutako hainbat erabaki ekonomiko tarteko, zorrek itota, Estatuaren oinarrizko azpiegiturei eutsi ezinik eta Euro izeneko labirintuan galdurik ikusi zuen bere burua. Europar Batasunari laguntza eskatu eta jaso zuen; baina orain, horren truke bete beharreko arau zorrotzak txirotasunera kondenatzen ari dira gizarte greziarra. Gazteek ziurgabetasuna arnasten dute.\nDuela ez hainbeste, Grezia herrialde oparoa zen, Olinpiar Jokoak antolatzeko gauza izan zen 2004ean. Zortzi urte geroago, aldiz, eraztun olinpikoa osatzen zuten eraikin moderno haiek erdi abandonaturik daude. Zibilizazio mendebaldarraren ama XXI. mendean kokatu eta mundua harritzeko asmoz arkitekto ospetsuenek diseinatuak, apenas erabiltzen dira orain. Uher, erasotuta eta konponketa eskean, Greziaren dekadentzia islatzen dute. Hantxe dugu hitzordua Georgia T.-rekin ez du bere abizen osoa argitaratzerik nahi, hogeita bederatzi urteko gaztea korrika egitera hurbiltzen baita arratsaldero inguru honetara. "Denok gaude kezkatuta, langabezia gora doa, eta janaria eta gasolina garestitzen dira etengabe: 2,12 euro litroko!", dio. Ez du uste gauzak berehala konponduko direnik eta politikariak ditu jomugan. "Gure seme-alabek Grezia hobea ezagutzea gustatuko litzaidake, baina ez da izango 15 edo 20 urte pasatu baino lehen". Ez du parte hartu izan, baina manifestaldien eta greben aldekoa da: "Oso zaila da hemen hilean 350 eurorekin bizitzea, eta hori da erretiratu askok kobratzen dutena". Protestetan ikusi dituen istiluak eta indarkeria gustatzen ez zaizkion arren, atzerriko hedabideei leporatu die errealitatea desitxuratu eta liskarrak besterik erakutsi ez izana: "Atenaseko plaza bakar batean gertatutakoa Grezia osora zabaldu dute". Berak badu lana, eta gustura bizi da Atenasen, nahiz eta gauzak okertuz gero ez duen zalantzarik izango jaioterrira itzuli, iparraldeko herri txiki batera, eta bertan ortu bat martxan jartzeko.\nMetro moderno eta garbia hartuta iritsi gara Syntagma Plazara, Parlamentu ingurura. Hilabete hauetan, greba orokorra deitu duten bakoitzeko liskar larriak bizi izan dira hemen manifestarien eta polizien artean. Gaur, presentzia poliziala nabarmena da eta militar talde txikiak ere ikus daitezke, baina giroa ona da hala ere, urriko egun eguzkitsua da eta lagun talde asko daude belazean etzanda, baita terraza eta kafeetan. "Hau guztia ikusita, turista batek nekez imajinatuko luke Greziak bizi duen benetako egoera" dio Alkistis Malamik; Christos Delas mutilarekin erosketa batzuk egitetik dator. Malamik hogeita hamar urte bete berri ditu eta egoera inoiz baino larriago ikusten du, batzuetan pentsatzen du hiri osoa kaosean desagertuko dela egunen batean. "Dirua ez da mugitzen, ez dago inbertsiorik eta egunero-egunero enpresa txiki eta ertain asko desagertzen ari dira", dio hutsik dagoen lonja bat seinalatuz. Aurreko Gobernuen ustelkeria aipatu du, eta bata bestearen atzetik gaizki hartutako erabaki politikoak ere bai. Uste du Europar Batasunak ezarritako neurriek miseria gorrira kondenatzen dutela Grezia: "Europan baldin bagaude, elkarri laguntzeko izan beharko luke eta ez gaizki dagoena itotzeko, sekula bere onera itzuli ez dadin". Erantzulea, argi du, "Kapitalismoa" da. "Aro bat amaitu da, egoera berrira egokitzeko tenorea da, eta Greziak oso azkar egin beharko du. Beste era batera bizitzen ikasi beharko dugu."\n"Gaur egun milioi bat etorkin ilegal bizi dira Grezian, ezer gabe, inolako eskubiderik gabe. Muturreko egoerak delinkuentziara bultzatu ditu batzuk, eta hortik dator xenofobiaren hazkundea". Marios Ninosen hausnarketa da. Hogei urteko gaztea Grezia ipar-mendebaldean dagoen Corfu irlakoa da, baina Atenasen bizi da iaztik, unibertsitatean Ekonomia ikasketak hasi zituenetik. Krisia eta krisiak eragiten dituen arazoak dira lagun arteko hizketagai nagusia. "Hemen, ohitura da arratsaldeak kafetegietan pasatzea baina, krisia hasi zenetik, gero eta lagun gutxiago biltzen gara, denok ezin dugulako kontsumizioa ordaindu". Ninosek uste du Dracma monetara bueltatzea izan daitekeela irtenbidea; lehendabiziko urteak zailak izan arren, dibisa merkeago batek turistak erakarriko lituzkeela eta gauzak konponduz joango liratekeela. Hala ere, etorkizunaz ari garela, ez da batere baikorra eta erabakita dauka, egoera hobetu ezean, karrera amaitu orduko atzerrira lan bila joatea. "Ingelesa eta alemaniera jakinda, ez dut uste arazo handirik izango dudanik Europan barrena. Sinetsi izan dugu Grezia herrialde aberatsa zela, baina irudikeria hutsa zen. Atzerriko inbertitzaileekiko zorra ikaragarri haztea baimendu dute politikariek, eta orain, ordaintzeko unea heldu denean, konturatu gara ez dugula dirurik. Txarrena da mailegurik eskatzeko moduan ere ez gaudela, Greziaren sinesgarritasuna oso mugatua delako".\nGure bidean aurrera jarraituko dugu Panormou auzo jendetsuko kafetegi batera iritsi arte. Marios Xristoforos hemeretzi urteko zerbitzaria dugu zain, irribarretsu. Kafe bat ekarri eta bere atsedenaldiaren minutu batzuk oparitu dizkigu. Nahiz eta grebak egitearen aurka ez agertu, aitortu digu lan egiten duen kafetegiarentzat ez dela oso lagungarria: "Garbiketa zerbitzukoek hiru asteko lanuztea egin zutenean, adibidez, zakarra pilatuz joan zen eta, azkenerako, kale osoa estali zuen. Udako beroarekin, kiratsa jasanezina zen". Edozein kasutan, oso kritikoa da zabaldu den mezuarekin: "Gobernuak sinestarazi nahi digu gauzak oso gaizki daudela, eta ezkortasunetik atera ezinik gabiltza horregatik. Amore eman bagenu bezala ikusten dut gizartea. Egoera ez da ona, baina eskasia sentsazioa dugun arren, dirua egon badago. Gu guztion errua da; bai, politikariek hobeto egin zezaketen, baina gizarte osoak hartu izan du parte honetan, dirua xahutuz eta zergak behar bezala ordaindu gabe". Ez du uste Eurotik ateratzea ideia ona denik, "baina ez zen ere batere ideia ona izan Euroan sartzea 2002an, herrialde honen ekonomia ez zegoelako prest horretarako, garai hartako Gobernuak kontu faltsuak aurkeztu zituen Euroan sartzea derrigorrezko zerbait balitz bezala", esan du beharrera itzuli baino lehen.\nJende oldearen norabideari jarraituz, Akropoli inguruko auzo batera ailegatu gara, Monastirakira, Atenaseko gune turistikoenera. Hemen bizi den euforiak ez du zerikusirik jaso berri ditugun lekukotzekin. Turista multzo handiek edozein bazterrari egiten dizkiote argazkiak, salmenta postuak eta jatetxeak beterik daude, eta zaila da norbait irribarretsu ez ikustea. Krisia ez omen dago gune turistikoetan, eta ikusezinak omen dira krisia pairatzen dutenak poltsiko arazorik ez dutenentzat. Dudarik gabe, zifra makroekonomikoak emaitza positiboetara itzultzen direnean (halakorik gertatzen bada), horixe izango da orain bizitzen ari garenak utziko digun herentzia latza, mailaketa sozialaren hareagotzea alegia.


Hondakin organikoak? Bai, eskerrik asko - Altsasu - Guaixe.eus\nGuaixe 2017-11-20 13:32\nSakanako Mankomunitatea hondakin organikoak biltzen ilbeltzaren 15ean hasiko da. Edukiontzi marroiari buruzko informazio kanpaina heldu den asteko hitzaldi sortarekin hasiko da\nJakinik etxebizitzetan gehien sortzen den hondakin mota organikoa dela, hondakin mota hori biltzeko 5. edukiontzia, edukiontzi marroia, jartzea erabaki zuten Altsasuko Udalak eta Sakanako Mankomunitateak. Helburua Altsasuren hondakinen gaikako bilketa gaur egungo %28tik %65era pasatzea da eta 2018ko abenduaren 31rako lortu nahi dute. Premiagatik, Europako legediak gaikako bilketa 2020rako gutxienez %50ekoa izatea eskatzen duelako. Sakanako gainontzeko herrien %80aren bueltan dago.\nHelburua lortzeko Sakanako ilbeltzaren 15a bitartean Mank-ek informazio kanpaina handia eginen du. Izan ere, 3.767 etxebizitzetatik 2.260k (% 60) izena eman beharko lukete bi erakundeek adostutako helmuga lortzeko. Oraingoz % 8k besterik ez dute izena eman. 5. edukiontziaren inguruko informazioa emateko erdialdean, Alde Zaharrean eta zabalgunean informazio-bilera bana antolatu du Mank-ek. Aurrerago bilera selektiboak eta informazio banaketa egitea ere aurreikusten du. Argibideak nahi dituenak 900 730 450 doako telefonora hots egin dezake. Mank-ek ez du baztertzen berriro Baratzekobide plazako lokomotora informazio puntu gisa zabaltzea.\nMank bitartean edukiontzi marroiaren ezarpenerako azpiegiturak jartzen hasi da. Egungo edukiontzien ondoan metalezko posteak daude dagoeneko. Abendua bitartean herrian barnako guztiak jarriko dituzte. Horiek 240 litroko edukiontziei eusteko dira. Altsasun barna 140 bat jarriko dituzte.\nEguna Ordua Lekua\nAsteartea 19:00 Iortia kultur gunea\nAsteazkena 19:00 Gure Etxea eraikina\nOsteguna 19:00 Intxostiapunta gazte gunea\n2016-06-09 Altsasuko Udalak 5. edukiontzia ezartzeko Mank-ekin sinatu beharreko akordioa onartu zuen.\n2016-07-06 Altsasuko Udalak eta Mank-ek akordioa sinatu zuten.\n2016-11-14 Edukiontzi marroiari buruzko lehen informazio bilerak.\n2016-11-21 Baratzekobideko plazako informazio puntua astelehen, asteazken eta ostiraletan zabaltzen hasi zen.\n2017-04-07 Soilik 91 etxebizitzek zuten izena emana.\n2017-04-26 Jende gutxik izena eman zuela ikusita, Altsasuko Udalak, Mank-ekin adostuta, % 65eko helburua 2018ko abenduaren 31rako lortzea erabaki zuen.


Araugintza-ahalmena - www.jjggalava.eus\nForu-arauak izena dute Batzar Nagusiek egiten dituzten xedapen orokorrek. Bereziki Euskadiko Autonomia Estatutuan eta “Lurralde Historikoen Legea” izenekoan finkatzen diren gaiak arautuko dituzte, betiere Arabak gai horietan eskumena baldin badu.\nHonako alderdi hauek arautu behar dira foru-arauen bidez:\nForu-organoen antolaketa eta funtzionamendua.\nLurralde Historikoen aurrekontuak, haien kontu orokorrak eta finantza- zein kreditu-eragiketak.\nLurralde Historikoaren zerga-araubidea.\nObra eta Zerbitzuen Foru Plana.\nToki Erakundeetako zergak arautzea, haien finantza-babesa eta Lurralde Historikoko udalerrietako finantzaketaren araubide orokorra, Kontzertu Ekonomikoaren Legeak finkatzen duen moduan.\nProbintziako zein udalerrietako ondasunen araubidea.\nLurralde osoan eragina duten sektore-planak.\nLurralde Historikoaren antolaketa eta banaketa politiko-administratiboa.\nHalaber, Batzar Nagusien araugintza-ahalmenen barruan, ondokoak berrestea ere badagokie, betiere Foru Aldundiak proposatuta:\nLurralde Historikoak bere gain eskumenak hartzea.\nErakunde komunei eskumenak lagatzea.\nEusko Jaurlaritzarekin, Estatuarekin, gainerako lurralde historiko, autonomia-erkidego edo probintziekin egiten diren hitzarmenak.\nBatzar Nagusiek foru-arau bat onetsi arte jarraitu beharreko izapideak Arabako Batzar Nagusien Araudian erregulatuta daude. Araudiak ohiko araugintza-prozedura bat ezartzen du, eta beste batzuk bereziak direnak.\nOndokoek emango diote hasiera araugintza-prozesuari:\nArabako Foru Aldundiak.\nBatzarkide-talde batek, bozeramailearen edo ordezkoen sinadura bakar batekin.\nBtzarkide batek Ganberako beste hiru kideren sinadurarekin.\nHerritarrek, baldin eta betetzen badira Arabako Batzar Nagusien aurrean araugintzarako ekimena arautzen duen Arabako Batzar Nagusien uztailaren 4ko 15/86 Foru Arauan ezartzen diren betekizunak.\nForu Aldundiak aurkeztutako ekimenak “Foru Arau Proiektua” izena baldin badu, batzarkide-taldeek, batzarkideek edo herritarrek aurkeztutakoa “Foru Arau Proposamena” izango da.\nForu-arau proposamenen hasierako izapidetza beste bat da; ezen behin aurkeztuta, Foru Aldundira bidaltzen baitira eta Foru Aldundiak aintzat hartzearen aldeko edo aurkako irizpena emango du. Foru Aldundia foru-arau proposamenak izapidetzearen aurka egon daiteke, foru-arau proposamen horiek gastua handitzea (inolako kontrapartidarik gabe) edo aurrekontu-ekitaldiko diru-sarrerak gutxitzea ekartzen badute.  Tramite horiekin amaitu ondoren, foru-araua proposamena Batzar Nagusietako Osoko Bilkurara bidaliko da Osoko Bilkurak aintzat har dezan. Aintzat hartzen badu, foru-arau proiektuetarako egindako araugintza-prozesu bera jarraituko du foru-arau proposamen horrek.\nOhiko araugintza-prozedurarekin batera, badira beste prozedura berezi batzuk. Honako hauek dira:\nAraugintzako ahalmen osoa batzordeei uztea.\nForu arau proiektuak eta proposizioak irakurketa bakarreko prozeduraz onestea.\nArabako Foru Aldundiaren eskumenak eta hitzarmenak eskuratzeko eta lagatzeko akordioak berresteko prozedura.\nEusko Legebiltzarraren aurrean legegintza-ekimen bat onesteko prozedura.\nZerga premiazko araugintzako foru dekretuen izapidetza.


"Hondarribian Jazz" jaialdiaren harira udal oposizioaren erantzuna : Bidasoko Hitza\nMota honetako jaialdi batek interesa izan dezakeela uste badute ere, formak kritikatu dizkiote EAJri.\nHondarribian Jazz kartela.\nAstelehenean, udalak, ‘Hondarribian Jazz’ nazioarteko jazz jaialdia aurkeztu zuen. Horren harira, oposizioko udal taldeek, Abotsanitzek, PSE-EEk eta EH Bilduk, ekimen hau aurrera eramateko formak kritikatu dituzte.\nMusika jaialdi hau interesgarria izan daitekeela uste badute ere, proiektua “beste behin” prentsaren bitartez ezagutu dutela adierazi dute. Bestalde, Batzorde Informatiboak udalbatzan jorratuko dituzten diktamenez gain, oposizio zein herritarrei gobernuak dituen asmoez informatzeko erabili behar direla, baina horretarako “inongo borondaterik” ez dutela salatu dute. Gainera, honako eginkizunak toki araubidearen oinarrizko legean araututa daudela azaldu dute.\nPlangintza “aldakorra” izan daitekeela onartu dute, baina gutxieneko batzuk eskatu dituzte. Horrengatik guztiagatik, EAJri jaialdi honen inguruko informazioa eman dezatela eskatu dute.


Bit By Bit - Sarrera - 1.1 tinta Blot An\n2009ko udan, telefono mugikorrak ziren guztiak Rwanda zeharkatuz dei. familia, lagunak, eta enpresa bazkide arteko deiak milioika gain, 1.000 Ruandar Joshua Blumenstock eta bere lankideek dei bat jaso. Ikertzaileek ziren aberastasuna eta pobrezia ikasten izan dira ausaz Ruanda handiena sakelako telefono hornitzailearengandik 1,5 milioi bezero-base bat laginak pertsona inkesta bat egin da. Blumenstock eta lankideei galdetu parte-hartzaileei inkesta batean parte hartu nahi zuten gero, ikerketaren izaera azaldu diete, eta, ondoren, beren ezaugarri demografiko, sozial eta ekonomikoari buruzko galdera sorta bat eskatu zion.\nDena esan dut arte orain gizarte zientzia inkesta tradizional bat bezala soinua hau egiten. Baina, zer datorrena ez da tradizionala, gutxienez, oraindik ez. inkesta datuak erabili zuten makina ikaskuntza eredu bat prestatzea da norbaiten aberastasuna iragartzea haien deia datuak batetik, eta, ondoren, eredu hau erabiltzen dute aberastasuna balioesteko guztiak 1,5 milioi bezero. Hurrengoa, guztiak 1,5 milioi bezero bizilekua estimatu dute dei erregistroak barneratua informazio geografikoa erabilita. bi aurreikuspen horiek elkarrekin-estimatu aberastasuna eta estimatzen lekua jarriz egoitza-Blumenstock eta lankideen bereizmen handiko aberastasunaren banaketa geografikoa Rwanda zehar kalkuluak sortzeko gai izan ziren. Hain zuzen ere, estimatu aberastasuna baten administrazio-unitate txikiena ekoizteko izan dute Ruandako 2.148 zelula bakoitzak, herrialdean.\nEzinezkoa zen aurreikuspen horiek balioztatzeko inork ez zuen inoiz ekoiztu Ruanda hala nola, geografia eremu txiki kalkuluen delako. Baina, noiz Blumenstock eta lankideek euren kalkuluen agrega Ruanda 30 auzoetan, beren kalkuluen Demografia eta Osasun Inkesta, urrezko garapen bidean dauden herrialdeetako inkesten estandar batetik kalkuluen antzekoak zirela ikusi zuten. Bi ikuspegi horiek ekoiztu, kasu honetan, antzeko kalkuluen arren, Blumenstock eta lankideek hurbilketa zen 10 aldiz azkarrago eta Demografia eta Osasun tradizionala Inkestak baino 50 aldiz merkeagoa. Nabarmen azkarrago eta merkeago Estimazio horiek ikertzaileak, gobernuek aukera berriak sortzeko, eta enpresei (Blumenstock, Cadamuro, and On 2015) .\nMetodologia berri bat garatzeko gain, ikerketa honetan motatako bat Rorschach inkblot proba bezalakoa da; jendeak ikusi bere background araberakoa. Gizarte-zientzialari askok neurketa tresna berri bat da, garapen ekonomikoaren inguruko teoriak probatzeko erabil daiteke ikusi. Datu Zientzialari askok ikusi cool berria makinen ikasketa-arazo bat. Enpresa Jende askok ikusten balio desblokeatu hori dute dagoeneko bildutako digital arrastorik datuak eman hurbilketa indartsu bat. Pribatutasun defendatzaileak asko ikusi scary oroigarri bat bizi garela masa zaintza garai batean. Politika Horietako askok, modu bat, teknologia berrien mundu hobea sortzen lagun dezake ikusteko. Izan ere, ikerketa honetan gauza horiek guztiak, eta hori dela eta, ikerketa sozialaren etorkizunari leiho bat da.


Herri-Jasotzaileak Kultura eta Herritartasunaren VII. Topaketan aurkeztuko da – UNESCOETXEA\nHerri-Jasotzaileak, UNESCO Etxearen eta Guerrilla Food Sound System plataformaren ekimena, Tabakaleran (Donostia) urriaren 13-15 bitartean egingo den Kultura eta Herritartasunaren VII. Topaketako proiektu eta networking erakusketa-eremurako hautatua izan da.\n2020. urtean zehar, Garapenerako Lankidetzaren Euskal Agentziaren babesarekin, UNESCO Etxeak eta Guerrilla Food Sound System plataformak, ideia eta bitartekaritzako proposamen metodologiko bat garatu zuten, landa eremuetako tokiko kulturaren sarea bultzatzera, jardun artistikoak gizarte-eraldaketarako tresna modura indartzera eta landa komunitateek artearen bidez eta bertako ondarea identifikatuz beren inguruneko gizarte-eraikuntzan parte har dezaten bultzatzera bideratua.\nEkimen hau Juan Lopez-Arangurenen aholkuekin bultzatuko dugu, artisten, landa komunitateen eta gizarte zibilaren artean elkarrizketa eta topaketa ezartzeko xedez, beren ondarea identifika dezaten, erregistro ofizialetatik eta begirada antropologikoetatik eta adituen begiradatik harago.\nKultura eta Herritartasunaren VII. Topaketa, alde batetik, pandemia osteko krisialdiko testuinguruan kulturaren bilakaeraren eta gertakizunen inguruan egituratuko da eta, beste alde batetik, etorkizunerako proposamen eta alternatibak irudikatu eta eratzearen inguruan.\nHonatx proposatzen ziren zenbait galdera: Zein desafio eta ekintza-eremu berri irekitzen ditu egungo egoerak kulturari dagokionez? Zein eginkizun bete eta ekarpen egin behar dituzte kulturak eta haren inguruko instituzioek osasunerako eta herritarrentzat? Nola uztartu kultura eta iraunkortasuna? Zein erantzun eman daitezke egun bizitzen ari garen iraultza digitalak ezartzen dituen desberdintza, hein, arrakala eta arriskuen aurrean? Nola berrirudika ditzakegu elkarrekin bizitzeko baliagarriak diren hiri eta landa eremuak? Zein politika izan daitezke baliagarri kultura jardunak deszentralizatu, lurraldean birkokatu eta sektorez gaindi txertatzeko? Gure burua antolatzeko beste moduren batean pentsatu behar al dugu?\nOso aukera ona izango da Herri-Jasotzaileak ekimena ezagutarazi eta ondarearen inguruko bitartekaritza artistiko eta kulturaleko prozesu honetan parte hartu nahi duten lurraldeko landa herriak eta Euskadiko landa ingurunean dauden “beste ondare” batzuk batzeko.


SOLASLAGUNAREN IKASTURTE BERRIA: EMAN IZENA!\nHemen zaude:Hasiera»Albisteak»Albisteak»SOLASLAGUNAREN IKASTURTE BERRIA: EMAN IZENA!\nBortzirietako Euskara Mankomunitatea 2013-10-03 0 Iruzkin\nLaster batean Solaslaguna egitasmoaren ikasturte berri bati hasiera emanen diogu. Gogoz eta indarrez ekinen diogu, gure herrian euskaraz egiteko taldeak eta aukerak hedatzeko. Aurten inoiz baino parte hartzaile eta talde gehiago lortu nahi ditugu. Gainera, ikasturtean zehar, euskaldun orori eskainitako hainbat jarduera, irteera eta ikastarotan parte hartzeko aukera izanen da. Eta gogoan izan, egitasmo honetan euskararen transmisioan parte hartzeaz gain, lagunak egiten direla!\nIzena emateko epea urriaren 25era arte egonen da zabalik. Horretarako, eta informazio gehiago nahi izanez gero, solaslagunaren txokoarekin harremanetan jartzen ahal zara, 610920673 telefonora deituta, edo solaslaguna@topagunea.org helbidera idatzita.\nMintzapraktika prentsa oharra


Encuentra aquí información de Las Vegas para tu escuela ¡Entra ya! | Rincón del Vago\nNorteamérica. Casinos. Juego\nLas Vegas Ameriketako Estatu batuetako hiri bat da , Nevada estatuko handiena. Las Vegas 340 kilometro karratu ditu, eta ia 7 kilometro Las Vegas Boulevar osatzen du. Hiri honek "Sin City " bezala deitzen da, jokuan bezala ez dagoelako pekaturik.\nHiria ezaguna da bere kasinoengatik eta alkoholaren eskuragarritasuna dela eta. Oporretan joateko apartekoa da bere eremu komertzialagatik eta kasinoengatik , horregatik ia bi milloi pertsona joaten dira udako oporretan.Las Vegaseko ikusgarriak, kasinoak eta museoak dira ekonomiaren oinarria. Las Vegas hiribuaruari Antonio Armijok izendatu zuen bide bat jarraitzen ari zen bitartean.\nHiriaren famagatik hainbat filma eta abar grabatu dira adibidez "Algo pasa en Las Vegas", "CSI: Las Vegas" eta hainbat lehiaketak Miss Unibertso adibidez.\n1931an jolasa legeztatzen dute, horrela Las Vegas famatu egiten hasten da. 1941 an hotel handiak eraikitzen hasten dira. Lehen hotela Flamingo izenekoa izan zen, geroago The Miracle eta beste batzuk eraiki ziren.Hamar urte geroago musikal jarduerak asko garatu ziren. Hainbat famatu kanta egin dute Las Vegasen adibidez Elvis Presley edota Frank Sinatrak. Famatuentzat Las Vegas leku aproposa da lan egiteko bi arrazoiengatik diru asko irabasten dutelako eta ez direlako leku aldatu behar kanta egiteko.\nLas Vegas Boulevardean 30 hotel daude eta bakoitzak bere logoa edo itxura dute. Ia hiri osoko kasinoak lur azpitik konektatuta daude beste kasinoekin tren txiki batzuen bidez. Lur azpiko bide hauen helburua kanpoko temperatura handiak saihestea da.\nHotel famatuenak itxura arraroa dute kasino bat izaten dute. Hotel hauek ez dira sailkatzen izarrekin diamantekin baizik. Diamante bat lortzeko oso zaila da, izan ere gauza asko balioesten da haien artean zerbitzua, antolaketa, jatetxe kopurua eta abar.\nCaesars Palacehotela erromatar itxura dauka. Itxura hau gauza guztietan dago egituran, makinetan baita ikusgarrietan ere adibidez Koliseum eszenatokia dute Koliseoa bezala.\nExcalibur hotela gaztelu bezalako erainkinaz osatuta dago aintzina aroan idea hartuta.\nStratospherehotela aeroportu baten idea hartuta eraikita dago eta azkenengo solairuan atrazio bat dauka.\nParis hotela Eiffel dorrearen eta Garaipen arkuaren maketak daukate.\nNew York, New York hotelean askatasunaren estatua dago.\nThe mirage hotela sumendi bat dauka eta tigreak ere.\nBellagio hotelaren aurrean iturri handi bat dago eta ordu bete guztietan abesti bat jartzen dute iturriarenkin bat, ikusgarri bezala.\nHiri hau oso famatua delako eta diru asko mugitzen duelako aukeratu dut hitz egiteko.


Euskadi ezagutzeko aplikaziorik onenak zure mugikorrean | Blog Guuk\n01 Abril 2022 12:49 5 min\nBidaiatzeko modua aldatu egin da azken urteotan. Paperezko mapen ordez, geolokalizazioko aplikazioak erabiltzen ditugu; sarrerak eta tiketak erabili beharren, QR kodeak ditugu mugikorretan; eta ahoz ahokoak utzi, eta online ematen ditugu iritziak. Aplikazio mugikorrak, bai Android-en bai iOs-en, laguntza handia dira gure bidaiak eta ihesalditxoak antolatzeko eta planifikatzeko orduan. Horregatik, oporretan etortzekoa bazara nahiz hemen bizi bazara baina egun hauek zure ingurunea ezagutzeko aprobetxatu nahi badituzu, ezin duzu galdu aplikaziorik onenak Euskadi ezagutzeko zure mugikorrean\nLeku erakargarria da beti, gastronomia, paisaia, kultura eta tradizioak kontuan hartuta.\nMugikorretarako 13 aplikazio Euskadi ezagutzeko\nIbilaldi bat mendi ikusgarrietan barna? Bisita gidatu bat museo handi batean? Bertako gastronomia ezagutu? Ez dio axola zer nahi duzun; Euskadi ezagutzeko aplikazio batzuk ditugu hemen, epel utziko ez zaituztenak.\nSecond Canvas Bilboko Arte Ederren Museoa\nEuskadin badakigu zerbait museo ikusgarriez. Bilboko Arte Ederren Museoak badu web-aplikazio bat bere bildumako lan batzuk bereizmen handian erakusteko. Doako aplikazio honi esker, museoko obrak azter daitezke, eta superzooma erabili ahalik eta kalitate handienarekin ikusteko. Obren xehetasun bitxiak, haien sinbologia, erabilitako teknika edo museoko adituek kontatutako historia ezagutzeko aukera ematen du. Koadroen xehetasunak eta haiei lotutako istorioak ere deskargatu ditzakezu zure mugikorrean, konexiorik gabe kontsultatzeko.\nMendi-ibilien aplikazio ezagunenetako bat da AllTrails; oso baliagarria mendi-ibilaldiak, trakking-ekoak edo mendiko bizikletaz egiteko ibilbideak ezagutzeko. Ibilbideei buruzko datu interesgarriak eskaintzen ditu, eta GPS bidez zure aurrerapenaren jarraipena egiteko aukera ematen du. Zure ibilbideak beste erabiltzaile batzuekin parteka ditzakezu, edo aplikazioko beste kide batzuek argitaratutakoak egin. Oporretarako zure plan ideala naturarekin konektatzea bada, ezin duzu galdu Euskadin eta Nafarroan mendi-ibiliak egiteko 5 aplikazio mugikor onenen hautaketa hau.\nBizkaiUp – Bizkaia zure mugikorrean\nBizkaiko kostaldeko hondartzen egoera kontsultatzeko aplikazio gisa hasi zena —COVID-19aren egoerari aurrea hartzeko neurri gisa— eguneratuz joan da agenda eta ekitaldiei buruzko informazio oso interesgarriarekin.\nTresna horrek, hasiera batean, Bizkaiko hondartzen egoerari buruzko informazio eguneratua eskaintzen zuen: zenbat jende sar zitekeen, itxita edo irekita zegoen, itsasoaren egoera zer-nolakoa zen, eta abar. Gaur egun, ekitaldien berri ere ematen du BizkaiUpek Aplikazioak dataren, herriaren edo kategoriaren arabera iragazteko aukera ematen du. Gainera, zure hurrengo ihesaldia planifikatzeko aukera ematen du, Bizkaian oso erabilgarria den informazioa eta turismo-planak eskainiz. Tresnak eskaintzen dituen plan eguneratuenen berri izateko, abisuak aktiba ditzakezu.\nEuskadin aurreikusi ezineko zerbait bada, hori eguraldia da. Ordu gutxi batzuetako tartean, alda liteke zirimiria egitetik zerua eguzkitsu egotera. Euskal Meteorologia Agentziaren aplikazio hau kontsultatzea gomendatzen dizugu, gaur egungo egoera eta ondorengo 7 egunetako iragarpena ikusteko. Gainera, Euskalmetek hiru eguneko eguraldi-iragarpenen araberako abisuak ematen ditu, eta informazioa denbora errealean eguneratzen da. Zenbait informazio interesgarritarako estekak eta larrialdietako telefono ofizialetarako sarbide azkarrak ere eskaintzen ditu.\nEuskal mendiak ezagutu nahi dituztenentzako aplikaziorik osatuena. Mendizale aurreratuentzat eta mendizale amateurrentzat pentsatutako aplikazio bat da. Familian txikienekin ibilaldiak egiteko aukera ere ematen du. 1.500 mendi baino gehiagoren datuak eskaintzen ditu; besteak beste, mapa interaktiboak, kokapena, altimetria eta argazkiak, baita beste mendizale batzuen iruzkinak ere. Erabiltzailearen estatistiken jarraipen pertsonalizatua egiteko aukera ematen du, haren fitxa pertsonalizatua sortuz: igotako gailurrak, egindako ibilbideak, eta abar.\nApp hau erabiltzea Bilbon bisita gidatu bat egitearen oso antzekoa da. Audiogidak, hiriko mapak eta toki turistikoei, kultura-jarduerei eta esperientzia gastronomikoei buruzko gomendioak eskaintzen ditu. GPS teknologia erabiltzen du Bilbon barrena zure erritmoan eta doan ibiltzeko bideak proposatzeko. Hiriko interesguneei buruzko azalpenak dituen bidaia-audiogida bat du.\nGasteiz - Bidaia-gida\nIhesaldi bat Gasteizera? App honek hiria ezagutzeko planik onenak eskaintzen dizkizu: Gasteizen zer ikusi, zer egin eta non jan. Tresna honek txokorik interesgarrienak bisitatzeko, bene-benetako esperientziak bizitzeko eta plan gastronomikoak egiteko aholkuak ematen ditu, baita ostatuei buruzko informazioa ere.\nGasteizek aurrez diseinatutako zenbait gida eskaintzen ditu, hala nola “Egun bat” “Asteburu bat” eta “4 eguneko bidaia”. Hala, ez duzu zertan kezkatu zure ihesaldia antolatzeaz. Gainera, beste bidaiari batzuen gomendioak jasotzen dituen atal oso interesgarri bat du. Hiriko gastronomiaz gozatu nahi baduzu, zatoz jatetxeen atalera; hiriko eskaintza gastronomiko bereziena ageri da.\nApp honen bidez, Zestoako Ekaingo kobazuloak ezagutuko dituzu, Gipuzkoako ondarearen benetako altxor bat. iOs-erako eta Android-erako dago eskuragarri, eta, bereizmen handiko digitalizazioaren bidez, aukera ematen du zaldi, bisonte eta hartzen labar-pinturak esploratzeko. Hango galerietan zehar ibili ahal izango zara, Erdialde, Zaldei, Artzei eta Azkenzaldei aretoetako panoramikak ikusiz. Zalantzarik gabe, kontuan hartzeko aplikazioa da Urolako benetako harribitxi hori bisitatzea pentsatu badugu.\nNekaturren aplikazioak Euskadiko landa-etxeen eta landa-turismoko etxeen bilatzailea du. Gainera, geolokalizaziorako aukera ematen du, zure kokalekutik hurbil dauden planen zerrenda zabal batean sartzeko: ibilbideak, ekitaldiak, museoak, sagardotegiak eta hondartzak, besteren artean. Ezaugarri erakargarrienetako bat da erreserba aplikazioaren beraren bidez egin dezakezula, zuretzat kostu gehigarririk izan gabe. “Jakinarazpenak” izeneko atala du; nahi baduzu, Euskadiko landa-turismoko etxeetan egingo dituzun hurrengo egonaldietarako eskaintza eta sustapenen berri jasoko duzu han. Zalantzarik gabe, oso aplikazio interesgarria da landagunerako ihesaldiak atsegin badituzu.\nBaliteke aplikaziorik sinpleenetako bat izatea, baina interes handikoa da; izan ere, Euskadiko leku gomendatu asko biltzen dituen mapa bat du, eta aukera ematen du GPSa aktibatzeko eta zure helmugatik gertuen zer ikusi eta zer bisitatu jakiteko gomendioak ikusteko. Interesen araberako bilaketa-iragazkiak ditu, eta inguruko erakargarritasun turistikoei buruzko gomendioak ematen ditu. Gainera, bidaiarientzako eta bisitarientzako erakargarritasun turistiko onenen rankinga ere badu.\nUrdaibai da bisitatzen gaituztenek gehien atsegin dituzten helmuga turistikoetako bat. Tresna hau oso baliagarria da eskualde sinestezin hori ezagutu nahi dutenentzat; Euskadiko lehen turismo-leku jasangarria da. Aplikazio honek 9 ibilbide eskaintzen ditu Okaren estuarioaz gozatzeko, Gernika-Lumo, Forua, Murueta, Kortezubi, Gautegiz-Arteaga eta Arratzu udalerrietan barrena. Ibilbide horiek oinez, bizikletaz eta, batzuetan, zaldiz egin daitezke. Proposatutako ibilbide bakoitzerako, inguruneari lotutako informazioa eskaintzen du aplikazioak, hala nola ibilbidearen luzera, iraupena, garraio publikoarekiko lotura eta inguru horretako natura-ondarea (hezeguneak, flora, fauna eta prozesu sedimentarioak, besteak beste).\nDonostiara joateko asmoa baduzu, ez galdu museo historiko hau ikusteko aukera. San Telmo Museoaren aplikazio mugikorrak museoa ezagutzeko aukera ematen dizu, ibilbide osoa edo ordubeteko bisita eginez. Audiogida bat du lau hizkuntzatan (euskara, gaztelania, ingelesa eta frantsesa), baita Donostiako museoan ikusgai dauden lanei buruzko informazio praktikoa duen mapa bat ere.\nKultura bat ezagutzeko, haren hizkuntzara hurbildu behar da. Tokikoarekin benetako lotura sentitzeko bidaiatzen dutenetakoa bazara, seguru aplikazio hau ezagutu nahi duzula. Euskara ikasteko aplikazio asko dauden arren, Bagoaz-ek aukera ematen dizu euskararen oinarrizko ezagutzak hutsetik ikasteko. 36 ikasgai edo “gai” ditu, eta, horien bidez, erraz ikas dezakezu modu interaktiboan. Gai bakoitza bukatutakoan, ariketa batzuk egin ditzakezu ikasitakoa finkatzeko. Hiztegi bat eta zalantzei buruzko adibide batzuk ere baditu.\nGuuk-en konektatuta egotea gustatzen zaigu. Naturarekin, artearekin, kulturarekin, gastronomiarekin… Aplikazio mugikorrak laguntza handia dira gure bidaiak planifikatzeko eta ihesaldiez gozatzeko. Ez dio axola hemengoa edo hangoa zaren, mendia edo hondartza nahiago duzun, naturarekiko lotura bilatzen duzun edo hiriko plan alternatiboak nahiago dituzun. Euskadi ezagutzeko aplikazio mugikor hauek interesgarriak egingo zaizkizu.\neuskadi aplikazioak konexioa\nEnpresa ertain eta txikian digitalizatzeko 5 aholku\nEnpresa baten digitalizazioa tresna teknologikoak ezartzean eta negozioaren esparruak ingurune digitalera birbideratzean datza. Nola ekin diezaiokegu?\nEtxean kirola egiteko mugikorrerako aplikaziorik onenak\nOrain, urtea hasi eta dena asmo berriak ditugunez, etxetik kirola egiteko aplikazio batzuk dakarzkizugu. Aplikazio horiek zure Smart TVra konektatu edo zuzenean zure mugikorrean edo tabletan deskargatu ditzakezu.


Euskaraz Bizi – COLEGIO BASAURI IKASTETXEA\nGune erdaldunean kokatutako ikastetxea dugu Basauri Ikastetxea, Irakaskuntza Koop. Elkartea. Hortaz, erronka handia dugu hizkuntzaren normalizaziorako. 1970. urtean ateak lehenengoz ireki genituenetik, betidanik eman izan diogu euskarari merezi eta behar duen lekua. 2010ean Ulibarri programan sartu ginen, eta ordutik hona, euskararen presentzia eta erabilera bultzatzeari dagokionez, aurrerapauso garrantzitsuak eman ditugu.\nEgitasmo honetatik abiatuta, egun euskararen alde lanean gogotsu jarraitzen dugu, gure hizkuntzaren presentzia eta erabilera bermatzeko, jakin badakigulako gure egoera soziolinguistikoa zein den. Hori dela eta, ezinbestekoa ikusten dugu, ikastetxearen egunerokotasunean hainbat ekintza abian jartzea, hala nola, euskara eguna, Olentzero, Osasun eta Euskara astea, Agate Deuna, zenbait mailatan (Bigarren Hezkuntzan ere bai) euskararen erabilera eskolaren esparrutik at bultzatzeko egonaldiak, etab.\nHelburu berberei eutsita, eta gure hizkuntzaren erabilera bultzatu nahian, Basauriko Udaletxeak zein beste erakunde batzuek herri mailan antolatu ohi dituzten hainbat proiektu, ideia eta ekintzatan ere parte hartzen dugu (Zuztarluze programan, euskararen aldeko kanpainetan, Korrikan eta abarretan).\nBaina, zein da Basauri Ikastetxearen filosofia? Askotan euskararen erabilera eskola esparrura mugatzen da; izan ere, ikasle gehienen ama hizkuntza erdara da, eta euskararen normalizazio linguistikoa aintzat hartuta, gure hizkuntzak euskarriak behar ditugulakoan gaude, zenbait ingurunetara hurbil dezagun. Benetako ikaskuntza-irakaskuntza prozesua ez da gela baten hormen barrura mugatzen; benetako ikaskuntza-irakaskuntza prozesua ikastetxearen mugak gainditu eta egunerokotasuna hartzen duena da, eta horixe da gure xedea.\n“EREITEN EZPADA, EZ DA ALTXATZEN”


Porno helduentzako marrazki bizidunak helduentzat: begiratu 2018 urtean errusiar\nPorno marrazki bizidunak online\nFilmen animazioen historia: argazki pikantea, heroi herrikoien bideoak argitaratu ziren, marrazki bizidun nagusien ospea aurkitzeko. Marrazki bizidunak on-line ikusteko kontzientziaren adina iritsi duten ikusleek, bestela zure psikologia hauskorra kalterik egingo ez dutenak ikusiko dituzte. Argitaratutako materialak marrazki bizidunen parodia kualitatiboa dira.\nZinema lanak, seriekoak, aktoreen bizitza pertsonala ikusteko bitxia da. Ikusi ingelesezko helduentzako marrazki bizidunak helduentzat online - doan erakutsi pertsonaien alderantziz bertsio ofizialetik ezkutatuta, karaktereen parodia sinesgarria izan da. Grafiko errealistak atseginez sorrarazten ditu, pentsamendu arrunten konbinazioa genitalen ugaritasunarekin diluitu da. Atariak atzerriko argitalpenen bideoak biltzen ditu 2018 urtebetetze pornografikoetan: errusiarra, alemana, amerikarra, japoniarra, gaztelania eta italiarra - mundu osoko milioika zaleek filmak ikusi. Online marrazki bizidunak onartzen: telefono mugikorra, Android smartphone bat, tableta bat, ordenagailu egonkor bat.\nErotic 3 marrazki bizidunak


Asteburu honetan: Oilasko txikiak bizkaitar erara errezeta • ZUZEU\nAsteburu honetan: Oilasko txikiak bizkaitar erara RZ –\nAsteburu honetan haragiak RZ sailtxoa hasiko dugu oilasko txikiak bizkaitar erara RZ goxo honekin. Iker Markinezen «Euskal sukaldaritza praktikoa» bere liburuko beste RZ goxo eta erraz bat. RZ polita eta jolaserako aproposa, denak txundituta uzteko primerakoa, lagunekin gozatzeko, ama eta izeba bisitan datozenerako, ligatzeko… Segi gozo, segi fin eta on egin! 🙂\nOILASKO TXIKIAK BIZKAITAR ERARA\n4 Oilaskotxo (bakoitza 400 g)\n4 Piper txorizero\n2 Kopatxo ardo zuri\nSartu txorizeroak, bezperan urez beteriko erretilu batean, eta bertan eduki gau osoan. Ondoren, labana baten laguntzaz, atera piperraren haragia, eta gorde.\nBota olio txorrotada bat lapiko zabal batean, eta bertan frijitu lau oilaskotxoak, ondo gorritu arte. Ondoren, gehitu bertara tipulak, karratu txikietan moztuta. Gorritu tipula horiek ere oilaskoarekin batera. Zuritu baratxuriak, eta osorik gehitu; nahiago baduzue, xaflatan moztuta ere izan daiteke. Osagaiak ondo gorrituta ditugunean, bota bi basokada ardo zuri, eta su bizian irakiten eduki hamar minutuan, alkohola lurrundu dadin. Moztu tomateak zati txikietan, gehitu lapikora, eta urez estali osagai guztiak. Irakiten utzi lapikoan, eta bota bertara gatz pittin bat; baita txorizeroen haragia ere, horrek emango baitio saltsari bizkaitar eraren kutsua. Mantendu irakiten ordu erdian, gutxi gorabehera.\nOndoren, pasatu irabiagailutik saltsa. Nahiago badugu, pasatu gabe ere utz dezakegu. Plater honen lagungarri bikaina izan daiteke arroz egosi pixka bat.\nSartu piper txorizeroak bezperan urez beteriko erretilu batean, eta bertan eduki gau osoan. Ondoren, labana baten laguntzaz, atera piperraren haragia, eta gorde…\nUrruneko amama eta aitxitxaren oilasko RZ goxoak segidan… Tandoori Chicken RZ amamak eta aitonak KFC Chicken estiloan 100 hegal eta oilasko hanka RZ.\nOilasko txikiak bizkaitar erara txikiak bizkaitar eran\nAsteburu honetan: Oilasko txikiak bizkaitar erara RZ\nIker Markinezen «Euskal sukaldaritza praktikoa» bere liburuko beste RZ goxo eta erraz bat.


Saint-Romain-le-Puy - Wikipedia, entziklopedia askea.\nSaint-Romain-le-Puy Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 3419 biztanle zituen.\n45° 33′ 20″ N, 4° 07′ 23″ E / 45.5556°N,4.1231°E / 45.5556; 4.1231Koordenatuak: 45° 33′ 20″ N, 4° 07′ 23″ E / 45.5556°N,4.1231°E / 45.5556; 4.1231\nBoisset-Saint-Priest, Montbrison, Précieux, Saint-Georges-Haute-Ville, Saint-Thomas-la-Garde eta Sury-le-Comtal\n3.998 (2017ko urtarrilaren 1a)\n2.005 (%50.2) 1.993 (%49.8)\n2007an Saint-Romain-le-Puy udalerrian erroldatutako biztanleak 3.419 ziren. Familiak 1.343 ziren, horien artean 305 pertsona bakarrekoak ziren (94 bakarrik bizi ziren gizonak eta 211 bakarrik bizi ziren emakumeak), 462 seme-alabarik gabeko familiak ziren, 509 seme-alabak dituzten bikoteak ziren eta 67 seme-alabak dituzten guraso-bakarreko familiak ziren.\n2007an 1.458 etxebizitza zeuden, 1.354 familiaren etxebizitza nagusia ziren, 26 bigarren erresidentzia ziren eta 78 hutsik zeuden. 1.240 etxeak ziren eta 216 apartamentuak ziren. 1.354 etxebizitza nagusietatik 1.033 bere jabearen bizilekua ziren, 293 alokairuan okupaturik zeuden eta 27 doan lagata zeuden; 4 etxek gela bat zuten, 74 etxek bi zituzten, 213 etxek hiru zituzten, 472 etxek lau zituzten eta 590 etxek bost zituzten. 920 etxek euren parking plaza propioa zuten azpian. 536 etxetan ibilgailu bat zegoen eta 684 etxetan bat baino gehiago zituzten.\nSaint-Romain-le-Puy udalerriko biztanleria-piramidea 2009an .\n2007an lan egiteko adina zuten pertsonak 2.138 ziren, horien artean 1.614 aktiboak ziren eta 524 inaktiboak ziren. 1.614 pertsona aktiboetatik 1.511 lanean zeuden (831 gizon eta 680 emakume) eta 102 langabezian zeuden (26 gizon eta 76 emakume). 524 pertsona inaktiboetatik 185 erretiraturik zeuden, 184 ikasten zeuden eta 155 "bestelako inaktibo" gisa sailkaturik zeuden.\n2009an Saint-Romain-le-Puy udalerrian 1.390 unitate fiskal zeuden, 3.562 pertsonek osaturik. Pertsona bakoitzeko diru-sarrera fiskalaren mediana urteko 17.916 euro zen.\n2007an zeuden 164 komertzioetatik, 6 erauzte enpresak ziren, 5 janari enpresak ziren, 2 garraiorako elementuen fabrikazioko enpresak ziren, 13 bestelako produktu industrialen fabrikazioko enpresak ziren, 31 eraikuntza enpresak ziren, 34 ibilgailuen saltze eta konpontze enpresak ziren, 13 garraio enpresak ziren, 6 ostalaritza eta jatetxe enpresak ziren, 2 informazio eta komunikazio enpresak ziren, 10 finantziazio enpresak ziren, 6 higiezinen enpresak ziren, 6 zerbitzu enpresak ziren, 15 administrazio publikoko enpresak ziren eta 15 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 49 zerbitzu publikoetatik, 1 posta bulegoa zen, 1 banku bulegoa, 1 funeraria, 4 ibilgailuen konpontzeko eta nekazaritza tresnetako lantokiak, 1 autoeskola, 6 igeltseroak, 4 margolariak, 5 zurginak, 6 iturginak, 5 argiketariak, 5 ile apaindegiak, 5 jatetxeak, 3 higiezinen agentziak eta 2 apaindegiak.\n2009an zeuden 11 establezimendu komertzialetatik, 1 120 m2 baino gehiagoko denda zen, 2 okindegiak, 3 harategiak, 1 liburu denda zen, 1 arropa denda zen, 1 etxerako tresna denda zen eta 2 lore-dendak ziren.\n2000. urtean Saint-Romain-le-Puy udalerrian 35 nekazaritza-ustiategi zeuden, 792 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Saint-Romain-le-Puy udalerrian Bigarren Hezkuntzako ikastetxe bat zegoen 674 ikaslekin.\nSaint-Georges-Haute-Ville (2,2 km)\nSaint-Thomas-la-Garde (3,8 km)\nPrécieux (4,0 km)\nSury-le-Comtal (4,8 km)\nBoisset-Saint-Priest (4,9 km)\nLézigneux (5,3 km)\nMargerie-Chantagret (5,7 km)\nAzken aldaketa 5 abendua 2020(e)an, 16:47(e)tan\nOrriaren azken aldaketa: 5 abendua 2020, 16:47.


Prestazio honen helburua laguntzaile pertsonala kontratatzeak eragindako gastuak ordaintzen laguntzea da ( edo, hala dagokionean, laguntzaileena). Laguntzaile horrek mendekotasun egoeran dauden pertsonei ikasketak egiten edo laneratzen lagunduko die, eta baita eguneroko bizitzaren oinarrizko zereginak autonomia handiagoz egiten ere.\nPrestazio honi dagozkion gehienezko zenbatekoak 300€ eta 775€ artean daude; alde batetik, mendekotasun maila eta graduaren arabera, eta, bestalde, babes-maila osagarria aplikatuko zaie mendekotasun egoera aitortzeko eskaera egin aurreko 3 urteetan Arabako Lurralde Historikoan erroldatuta egon direla eta benetako bizilekua bertan izan dutela egiaztatzen dutenei. Urtean 12 ordainsari egongo dira.\nGRADUA PUNTUAK Oinarrizko Maila Maila Gehigarria\nIII.gradua 75etik 100era 715,00 € 775,00 €\nII.gradua 50etik 74ra 426,12 € 475,00 €\nI.gradua 40tik 49ra 300,00 € 325,00 €\nZenbateko hauek errentaren arabera gutxitu daitezke, (banakako gaitasun ekonomikoa urtean) eta/edo beste zerbitzu edo prestazioekiko bateragarritasunaren arabera ere.\nMendekotasun egoeran dauden pertsonak, honako balorazio hauekin:\n- III. gradua\n- II. gradua\n- I.gradua, baldin eta 40 puntu edo gehiago badituzte mendekotasun egoera baloratzeko baremoan.\n(*) 2015eko uztailaren 1etik aurrera, I.gradua balioetsia duten pertsona guztiak sartuko dira, edozein dela ere mendekotasuna baloratzeko baremoan lortutako puntu kopurua.\nMendekotasun egoeran dauden pertsonen baldintza zehatzak honako hauek dira:\n• Araban erroldatuta egotea eta benetako bizilekua Arabako lurraldean izatea.\n• Banakako arreta programa izateak zehaztuko du prestazio honen egokitasuna.\n• Behar dituen zerbitzuak zehazteko gaitasuna izatea, bere burua kontrolatzeko gai izatea eta laguntza pertsonala eskaintzen dionari aginduak emateko gai izatea ( ez bada gai, eginkizun hori ordezkari legalari egokituko zaio, hala dagokionean)\n• 3 urte edo gehiago izatea.\n• Ikasten eta/edo lanean aritzea eta jarduera horietarako laguntza behar izatea, eta/edo laguntza behar izatea eguneroko bizitzako oinarrizko jarduerak zein jarduera instrumentalak egiteko.\n• Prestazioa laguntzaile pertsonal bat kontratatzeko erabiltzea, edo, hala dagokionean, laguntzaileena.\n• GOFE baimendu etxebizitza aztertzeko eta prestazioa izatea arrazoitu zuten baldintzak mantentzen direla egiaztatzeko.\nLaguntzaile pertsonala izateko baldintzak:\n• 18 urte edo gehiago edukitzea.\n• Legez Espainiako lurraldean izatea egoitza.\n• Zerbitzua lan kontratupean egiten duena ( hainbat kontratu modalitate), eta eginkizunak, lan baldintzak eta lanaldi mota zehaztuko dira.\n• Gizarte Segurantzan afiliazio, alta eta kotizazio baldintzak betetzea.\n• Ez izatea: ezkontidea, izatezko bikotea, sendikoa ohol-ahaidetasunez, ezkontza-ahaidetasunez edo adopzioz 3.ahaidetasun-mailara arte, eta ezta harrera egiten duen pertsona edo mendekotasun egoeran dagoen pertsonaren legezko tutorea ere.\n• Zainketa lanak egiteko beharrezkoa den prestakuntza kualifikazioa egiaztatzen duena.\n• Mendekotasun balorazioa eta banakako arreta plana taxututa izanik, aldaketaren bat egin nahi baduzu, hitzordua eskatu behar duzu zure gizarte langilearekin.\n• Ostera, mendekotasun baloraziorik ez baduzu, jo ezazu hona:\n- Eskatzailearen ohiko bizilekua Vitoria-Gasteizen badago, Gizarte Ongizaterako Foru Erakundearen Informazio eta Gizarte Arretarako Bulegora ( Diputazio kalea, 13; Vitoria-Gasteiz)\n- Eskatzailearen ohiko bizilekua ez badago Vitoria-Gasteizen, bere ohiko bizilekua dagoen udalerriko oinarrizko gizarte zerbitzuen egoitzara.\n- Gizarte Ongizaterako Foru Erakundearen Balorazio eta Orientazio Zentrora ( Manuel Iradier kalea 27, etxabea; Vitoria-Gasteiz).\nII. eta III. graduko mendekotasuna aitortuta duten pertsonek gehienez 3 zerbitzu eta/edo foru eskumeneko prestazio ekonomiko kontratatu ahal izango dituzte. Halaber, I.gradua izanez gero, gehienez bi zerbitzu eta/edo prestazio ekonomiko izango dituzte.\nLaguntza pertsonalerako prestazio ekonomikoa honako hauekin bateragarria da:\n• Autonomia pertsonala sustatzeko zerbitzuak.\n• Adinekoentzat edozein modalitateko eguneko zentroa eta gaueko zentro edo zerbitzua.\n• Atseden emateko zerbitzua, adinekoentzako edozein modalitateko eguneko zentrotan eta gaueko zentrotan. Baita adinekoentzako ostatu zerbitzuan (etxebizitza komunitarioa), hori Arabako Foru Aldundiak onetsitako zerbitzua izango da, II.eta III.graduko mendekotasuna aitortuta duten pertsonak artatzekoa. Halaber, desgaitasuna duten pertsonentzako edo gaixotasun mentala dutenentzako etxebizitzan, eta, egoitzan. Egonaldi horretan, prestazioa eten egingo da.\n• Zerbitzuari lotutako prestazio ekonomikoa, baldin eta laguntza pertsonalerako prestazio ekonomikoaren zerbitzuren batekin bateragarria bada.\n• Estatuko araudian antzeko helburuekin aurreikusitako beste prestazio batzuk, baldin eta onuraduna mendekotasuna duen pertsona bada ( baliaezintasun handiaren osagarria, ardurapeko seme-alabagatiko osagarria, beste pertsona baten beharragatik kotizazio gabeko baliaezintasuneko pentsioaren osagarria, eta hirugarren pertsona baten laguntza jasotzeagatiko sorospena).\nPrestazio horiek batera jasotzeak berekin ekarriko du kasuan kasuko murrizketak aplikatzea.


Agur bero bat, Cassini - Zientzia Kaiera\nOstiralean, hilak 15, Cassini espazio-ontzia (NASA) Saturnoren atmosferan murgildu eta betiko desagertu zen.\n1. irudia: Cassini espazio-ontzia. (Argazkia: NASA)\nBi ontziek elkarrekin akoplatuta Lurretik Saturnorako bidaia egin zuten, ia 7 urtean. Bidean, bizpahiru flyby egin behar izan zituzten. Flyby bat egiten denean, objektu batera hurbildu eta bere grabitatearen indarra erabiltzen da abiadura irabazteko. Normalean, planeta bat izaten da objektu hori.\nHorixe da espazioan bidaiatzeko modu ohikoena gaur egun. Artizarraren inguruan bi flyby eta Lurraren inguruan bat egin ondoren, 2000. urtean Jupiterretik gertu igaro eta bere atmosferaren irudi paregabeak hartu zituen Cassini-Huygens misioak, bertan jardunean ari zen Galileo espazio-ontziaren (NASA) zientzia osatuz.\n2004ko uztailaren 1ean kokatu zen Cassini Saturnoren inguruko orbitan eta abenduaren 23an Huygensek bere Titaneranzko bidaiari ekin zion. Hiru aste beranduago lur hartu zuen bertan. Bi gertakariak oso garrantzitsuak izan ziren teknologiaren aldetik. Cassini Saturno inguruan inoiz kokatu den lehen orbitadorea izan da eta Huygens Lurretik urrunen lur hartu duen zunda.\nHuygensek 72 minutu besterik ez zituen iraun Titanen gainazalean bateriak xahutu aurretik. Titanen atmosfera zeharkatzen zuen bitartean, haizearen abiadura neurtu eta atmosferako gas eta partikulen konposizioa aztertu zituen. Gainazaletik irudi bat bidaltzeko gai ere izan zen, eta Titanen benetako kolorea erakutsi zuen (ikus 2. irudia). NASAk bideo paregabe bat du Huygensen jaitsierari buruzkoa, “Musical Descent to Titan” izenburupean.\n2. irudia: Huygens zundak Titanen gainazaletik bidalitako irudia. (Argazkia: NASA/JPL/ESA/University of Arizona)\nBestalde, Cassini orbitadorea, ia 13 urtez egon da Saturnoren atmosfera ikertzen. Hasiera batean 4 urterako pentsatua zegoen misioa, baina instrumentuen egoera ona eta erregai kopurua kontuan harturik, misioa luzatu ahal izan zen. Birritan! Lehenengo luzapena 2008tik 2010era izan zen eta Saturnoren ekinozioa ikertzeko aukera bikaina eskaini zuen. Bigarren luzapena aurten amaitu da, 2017ko apirilean. Urte hauetan guztietan Cassinik Saturnori buruzko informazio berri eta interesgarri ugari pilatu du. Esaterako, 30 urtetik behin sortzen diren ekaitz erraldoietako bat ikertu ahal izan du, baita ipar poloko Hexagono ospetsua ere (ikus 3. irudia). Saturnoren inguruan ezagutzen ez ziren ilargi berriak ere topatu dira Cassini-Huygens misio honi esker, baita eraztun berriak behatu ere. Enzelado ilargiak, gainazal izoztuaren azpian, itsaso gazi bat izan dezakeela sostengatzen duten frogak bildu dira. Eta Titan zentzu askotan Lurraren antzekoa dela egiaztatu da; lakuak, ibaiak, hodeiak, euria eta abar ikus daitezke bertan. Hori bai, metanozko lakuak, ibaiak eta hodeiak lirateke eta ez Lurrean bezala urean oinarritutakoak.\n3. irudia: Saturnoko ipar poloko Hexagonoa. (Argazkia: NASA/JPL-Caltech/Space Science Institute)\nAzken urteotako misiorik emankorrenetakoa izan da Cassini, zientziaren eta teknologiaren aldetik. Ez dezagun ahantz Saturno Lurretik mila milioi kilometrora dagoela. Hala ere, erregairik gabe geratu aurretik amaiera egoki bat eman zitzaion ostiralean. Saturnorantz zuzendu eta atmosferan murgilarazi zuten, bertako presio eta tenperatura altuek espazio-ontzia desegin zezaten. Sakrifizioa ez da alferrikakoa izan, planeta erraldoiaren atmosferan murgiltzen zen heinean Cassinik Saturnoren azken datuak jaso baitzituen hurbil-hurbiletik. Gainera, modu honetan, Saturnoren inguruan zabor espazialik ez da geratuko, eta Cassiniri agur bero bat eman diogu.\nArgitalpen-data: 2017/09/19 · Atala: Dibulgazioa, Kolaborazioak\nCassiniren suizidioaren fruituak: uzta oparoa jasotzen hasia da – Zientzia Kaiera\n[…] irailean izan zen Cassini zundaren Amaiera Handia. Zunda zaharra azken unera arte lanean arituko zela esan zuten orduan […]


Harituz bertso txapelketa - Bereziak - Tolosaldeko ataria\nOtsailaren 14an ekin zioten estreinako Herriarteko Txapelketari, eta iragan ostiralean amaitu zen, Anoetako gaztetxean jokaturiko finalarekin. Antolatzaileak oraindik ez dira bildu balantzea egiteko, baina, argi dago, lehen txapelketa arrakastatsua izan dela, eta bigarren bat izango duela.\n[Audioa] Unai Mendizabal: "Bertsotan egin nahi genuen txapelketari bukaera ona emateko eta konplitu genuela uste dut"\n[Artikulua] Zizurkilera joan da Harituzen I. Herriarteko bertso txapelketa\n[Artikulua] Oihana Iguaran: «Txapelketarekin bertsorako beldur pixka bat galdu du jendeak»\nSaio ederra osatu zuten joan den ostiralean Andoaingo eta Zizurkilgo taldeek Harituz Herriartekoaren azken finalaurrekoan. Andoaingo Irunberri leporaino bete zen, eta bertan bildutakoek ez zuten ha...\nAurrera doa Harituz bertsozaleen elkarguneak antolatutako herriarteko bertso txapelketa, eta asteburu honetan bi saio izango dira Zizurkilen eta Tolosan.\nJoan den ostiralean Berastegi eta Altzo jarri zituen aurrez aurre Harituz Herriartekoak. Altzoko elkartean egin zen saioa, afalostean. 45 lagun izan ziren afaltzen, eta beste hainbeste joan ziren s...


Trenen bateragarritasun elektromagnetikoa - CAF\nZarata eta bibrazioak\nTrenaren kontrola eta komunikazioa\nPotentzia-elektronika eta energia-kudeaketa\nEMC-eremua (bateragarritasun elektromagnetikoa) CAF I+Gko Teknologien Kudeaketaren ekipoaren barruan dago, eta haren xedea da CAF Taldeari laguntzea EMCri lotutako kontu guztietan. Haren jarduera bi multzotan banatuta dago: ingeniaritza-proiektuetan laguntzea eta estatuko eta Europako ikerketa-proiektuetan parte hartzea.\nIngeniaritza-proiektuen barruan, EMC Sailak CAFeko hainbat saili ematen dio laguntza, tren-bateragarritasun elektromagnetikoari lotutako alderdiak zaintzeko. Bezeroaren espezifikazioen baldintza-orria eta aplikatu beharreko arauak eta direktibak abiapuntu izanik, EMCko kontrol-plan espezifiko bat egiten da proiektu bakoitzerako, eta hura betetzen dela ziurtatzeko estrategia zehazten da. Lan hauek definitzen dira:\nEkipoen eta sistemen kanpo-hornitzaileek bete beharreko baldintzak.\nKableen diseinuaren eta ekipoen lur-konexioaren fasean parte hartzen da.\nEta, prozesua amaitzeko, trenbideko balidazio-saiakuntzak egiten dira.\nEUROPAKO IKERKETA- ETA TRANSFERENTZIA-PROIEKTUTAN PARTE HARTZEA\nBeste jarduera garrantzitsu bat da CAF I+Gk estatuko eta Europako ikerketa-proiektuetan eta aditu-batzorde edo normalizazio-taldeetan duen parte-hartzea. Horrek aukera ematen dio CAF Taldeari azken berrikuntzak hobeto ezagutzeko.\nGaur egun, VII. Esparru Programan parte hartzen ari da CAF I+G, TREND Europako proiektuan Haren helburua da edozein azpiegituraren saiakuntzen emaitzak zabaltzeko aukera emango duen saiakuntza generikoentzako gune bat definitzea, eta, saiakuntzen prozedura emateaz gain, elkarreraginean jarduteko aukera ematea.\nCAF I+G, halaber, UNIFEren EMC aditu-taldean dago.


Agenda Araba 2030\n2015eko irailean, “Gure mundua eraldatzen: garapen jasangarrirako 2030 Agenda” goiburuarekin, Nazio Batuen Batzar Nagusiak Garapen Jasangarrirako Agenda berria onetsi zuen, 2016az geroztik indarrean dagoena.\nMundu akordio horrek ez dauka aurrekaririk, eta garapen jasangarriaren 17 helburuak (GJH) ditu ardatz, zeinek zehazten baitute zein ibilbide orriri jarraitu behar zaion garapenak bere hiru alderdiak batu ditzan: ekonomia, gizartea eta ingurumenal.\nAgendan jasotako ekintza ororen oinarrian bost arlo hauek daude: pertsonak, planeta, oparotasuna, bakea eta aliantzak. Eta, alde horretatik, gobernuei, sektore pribatuari, gizarte zibilari eta pertsonoi inplikatzea eskatzen zaigu agendari zentzua emateko eta han jasotakoa betetzeko.\nArabako Foru Aldundiak Garapen Jasangarriaren aldeko Arabako 2030 Aliantza egin zedin bultzatu zuen, zeinaren jomuga baita agerian jartzea eta eskertzea lurraldeko hainbat eragilek hartu duten konpromisoa eta egiten duten lana garapen jasangarriaren alde eta inor atzean utzi gabe lurralde gisa aurrera egiteko ahaleginak batzearen alde eta xede horiek lortzearren.


Dimako Udagoieneko Eskupelota Txapelketa\nTxapelketako bosgarren edizinoa jokatuko da, bigarrenez udagoienean. Aurten, Lau eta erdiko erara jokatuko da eta andrak be lehiatuko dira lehenengoz. Izan be, aurreko urteetan erakustaldiak egin dabez baina txapelketan parte hartu barik. Partiduak urri bigarrenaren 11n eta 18an izango dira eta 25ean finalak jokatuko dira. Txumuluxueta Pelota Klubak antolatuten dau txapelketea.\nMailai jagokienean, gizonak Gazte mailan eta Nagusi mailan jokatuko dabe eta andrak maila bakarrean. Andrazkoetan, Amaia Alday (Dima), Olatz Arrizabalaga (Gernika), Arrate Bergara (Tutera) eta Leire Garai (Gasteiz) neurtuko dira txapela lortzeako. Gizonezkoetan barriz, Gazte mailan, Xabier Rekalde (Dima), Enok Iglesias (Zaratamo), Joritz Arbaiza (Orozko) eta Xabi Beitia (Munitibar) izango dira. Nagusietan, Kimetz Zapiko (Dima), Mikel Aurrekoetxea (Lemoa), Mikel Beldarrain (Artea), eta Ibon Larrinaga (Usansolo) saiatuko dira Dimako txapela janzten.\nTxapelketako partiduen aurretik, 17:30ean, klubeko umeak jokatuko dabez partiduak. "Txapelketea biribilduteko, jardunaldi guztietan tabernea, musikea, errifea eta giro onik ez da faltauko" azaldu deutso BEGITUri Ekhi Ziarrusta Txumuluxuetakoak.


Frantziako presidente hautagaiek ez dute hizkuntza aniztasuna babesteko grinarik adierazi | Jalgi hadi plazara\nHasiera » Hizkuntzak » Frantziako presidente hautagaiek ez dute hizkuntza aniztasuna babesteko grinarik adierazi\nELEN Europako Hizkuntzen Berdintasun Sareak egindako analisiaren arabera, hauteskunde kanpainan kultur aniztasunaren aurka egiten duen nazionalismoa bultzatzen ari dira hautagai nagusiak.\nHautagai nagusiei hizkuntza eta kultura aniztasunaz galdetu die ELENk. Hiru hautagaik baino ez diete erantzun ELEN Europako Hizkuntzen Berdintasun Sareak egindako galderei. Haien erantzunak eta kanpainarako erabilitako programak aztertuta errepasoa egin du Europako Hizkuntzen Berdintasun Sareak Frantzian duen ordezkaritzak. Lehenengo hirurek ELENren galderak erantzun dituzte.\nPhilippe Poutou (NPA, Nouveau Parti Anticapitaliste): Frantziako Estatuak ezarrita dituen helburuetatik gertuen dago Poutou. Nazioartean Herriek haien hizkuntzak demokratikoki zaintzeko eta garatzeko dituzten eskubideak gogorarazi ditu. Herriek eta Frantziako erregioetako langileek, beraiek diseinatutako markoan erakundeak eratzeko duten eskubidea baieztatu du.\nBenoît Hamon (PS, Parti Socialiste) eta Emmanuel Macronek (En Marche!) Erregio edo Gutxiengoen Hizkuntzen Europako Karta berresteko konpromisoa adierazi dute. Macronek esan du erregioetako nortasunak adierazteko, hizkuntzak ikasteko eta tokian tokiko kulturetarako baliabideak gehitu behar direla.\nFrançois Fillon (LR, Les Réplublicains): Ez dio ELENri erantzun, baina kanpainan esan du herrialde kolonizatuei Frantziak bere kultura eman diela. Europako Hizkuntzen Berdintasun Sareak kritika egin dio, ez dituelako krimenak eta kolonizazioa aipatu, ez dituelako herrialde horietako hizkuntzen, kulturen eta historien bazterketa aipatu.\nMarine Le Pen eta Jean-Luc Mélenchonek Europar Batasunetik ateratzearen alde egin izana kritikatu du ELENk, horrek esan nahiko bailuke Europak defendatzen dituen hizkuntza eta kultura aniztasuna arriskuan jarriko liratekeela.


Betidanik izan naiz futbolzalea. Nire memoriak ez du oroitzen errealzalea izan aurreko garairik, eta sarri pentsatu dut agian ez zela egon halako momenturik. Oroitzen ditudan umetako momentu gehienak futbolarekin daude erlazionaturik, bai behintzat zoriontsuenak: eskolako harrizko futbol zelaian jolastea, Patxineko telebistari begira egotea ia txapeldun izan ginen urtean… eta baditut Anoetako oroitzapenak ere.\nNire zaintzailearen familiakoak bazkide ziren eta norbait ez zihoanean, neroni joan ohi nintzen haren ordez. Oroitzen naiz nola jazten nuen Realeko kamiseta gorria, “Kraft” iragarkia zuen hura, eta nola korapilatzen nuen lepora inoiz egin izan den bufandarik itxusiena. Eta oroitzen naiz Anoetako 22. ateko eskailera eta porteriaren atzeko eserleku ez oso onez. Oroitzen naiz atsedenaldietan jandako ogitarteko hotzez eta baita komunetan egoten zen kalamu kiratsaz ere. Oroitzen naiz nola oihukatzen genuen “Sagutxo!” Nihatek gola sartzen zuenero. Oroitzen naiz gure ondoan eseri ohi zen gizon gazteaz, beti afoniko egon arren partida osoan oihuka aritzen zen hartaz. Oroitzen naiz zaintzailearen semeen maldizioez gola sartzen zigutenero eta “Asti vete ya!” oihukatzen egoteaz, nahiz eta orduan ez ulertu oso ondo zergatik esaten nituen hitz haiek. Eta batez ere, oroitzen naiz inork ez zidala irrifarra kentzen Realak irabazten zuen bakoitzean eta ezta galtzen zuenean ere. Laburbilduz, nire haurtzaroko momenturik zoriontsuenetaz oroitzen naiz futbola gogora dakarkidanero. Orain, ordea, futboleko ustelkeria eta kapitalaren diktadura zorrotza ikusten ditut. Orain, maskulinitate hegemonikoak dakarren matxismoa ikusten dut, eta homofobia, eta arrazismoa. Ikusten dut talde ultraeskuindarrak sinbolo eta kolore batzuen atzean elkartzeko zein ahalmen duen eta ikusten dut antifaxistek talde hauei erasotzean jasaten duten kriminalizazioa, “ultra guztiak berdinak direlako”. Ikusten dut hamazazpi urteko ume moko batek nola kobratuko duen urte betean geure aitona-amonek euren bizitza osoan kobratu zutena eta ikusten dut gazteok gehiago dakigula Cristianoren ile-mozketez geure amonei ilea moztu zietenez baino. Ikusten dut nola egiten diren minutuko isiluneak terrorismo islamdarragatik, partida jokatzera doazen taldeek terrorismo hori bera finantzatzen duten erregimenen publizitatea bularrean daramaten bitartean. Ikusten ditut gaur egungo gurasoak hooligan hutsak izaten euren zortzi urteko umeen futbol partidetan eta ikusten ditut ume horiek berak burumakur, euren aitek esan dietelako ea zergatik galdu duten, aurkariak oso txarrak zirela. Ikusten dut futbola zer den eta ez dut atsegin.\nPuntu honetara iritsita, irakurleren batek pentsa lezake lehen ere berdin-berdina zela, esan ditudan guztiak pasatzen zirela eta faltan botatzen dudana ez dela futbola, haurtzaroa baizik. Beharbada, arrazoi izango du eta ziurrenik, hori izango da arazoa: oroitu ordez, ikusi egiten dudala. Izan ere, memoriak ez du begirik. Eta gaitz erdi.


Mossi Erresumak - Wikipedia, entziklopedia askea.\n1530 inguruan Mossi Erresumen zabalera.\nMossi Erresumak, batzutan era okerraz Mossi Imperioa deituak, XI. mendetik 1896ra, gaur egungo Burkina Fason kokatu ziren hiru estatu indartsuak izan ziren. Hiru estatu ohiturak eta gobernu sistema antzekoak zituzten baina haien artean independenteak ziren. Independente izaera hori zela eta, batzutan haien artean borrokatu zuten nahiz eta iparraldetik zetozen, Malitik, eraso musulmanen aurrean batu egin ziren.\n3 XIII. mendetik XIX. mendera\n4 Erresumen amaiera\nMossi Erresumen zaldunderia ospetsua zen.\nJatorriak ez daude oso garbi eta neurri handi batean dakiguna ahozko tradizioaren bidez ezagutzen dugu. Mossi herriak X. mende amaieran eta XI. mende hasieran, Ghana iparraldetik Burkina Fasora migratu ziren. Mugimendu horietan bertako herria, yonyonse herria, ordezkatu zuten. Laster estatu indartsuak, militarrak sortu zituzten; ospetsuak ziren haien zaldunderiak. Mossi herriei esker musulman erlijioa ez zen beherago zabaldu, modu batez mandinga eta songhai herriak babestuz. Oraindik orain herrialde horretan errito eta tradizio afrikarrak babesten dira. Zenbait momentutan ere Mossien zaldunderiek Maliren lurrak konkistatu zituzten.\nErresumak[aldatu | aldatu iturburu kodea]\nHiru izan ziren: Tengkodogo, Yatenga eta Wogodogo.\nTengkodogo edo Tenkodogo, gaur egun gordetzen den izena (euskaraz "Antzinako ama aberria", 1120 urtean sortu zen. Gobernatzaileari Naabaa esaten zioten eta hiriburua Tengkodogo zen.\nYatenga bigarrena izan zen. 1333an sortu zen. Gobernatzaileari Yatenga Naaba edo Rima esaten zioten eta hiriburua Waiguya zen, gaur egungo Ouahigouya. Hiri horren sortzailea Naaba Yadegaa izan zen, alegia.\nWogodogo hirugarrena izan zen. Sortzailea Naaba Ouedraogo izan zen, Yennenga printsesaren semea. Wogodogo Burkina Fasoren sorreran lehenengo estatu mossi izan zen, 1441. Haren liderra Moogo Naaba izan zen eta hiriburua Uagadugun zegoen.\nIzan ziren ere beste Mossi Erresumak: Gourma, Mamprusi, Dagomba eta Boussouma.\nXIII. mendetik XIX. mendera[aldatu | aldatu iturburu kodea]\nXIII. eta XIV. mendean erresuma hauek inperio desberdinen inbasioei aurre egin zieten: Maliko Inperioari, Songhai Inperioari, Nigerretik heltzen ziren erasoei... Mossi Erresumen indar nagusia zalditerian zegoen eta horri esker independentzia mantentzea lortu zuten. XV. mendearen amaieran Songhai Inperioa inposatu zen eta horrekin Mossien zalditerien indarra mugatu zen.\nMossi erregeek beti haien independentzia mantentzearen alde egon ziren eta ez ziren elkartu nahiz eta elementu amankomun ugari izan. Ezaugarri hauei esker esklabo trafikotik kanpo gelditu ziren\nXV. mendean Uagaduguko erresumak eragin handia lortu zuen, batez ere Mogho Nabari esker. Mogho Naba erregea eta aztia zen aldi berean.\nFrantziako kolonizazioa pairatu aurretik lurraldea Mossi erresumen konfederazioak kontrolatzen zuen. Lau ziren une hartan entitate politikoak: Yatenga, Wogodogo (Uagadugu), Boussouma eta Tenkodogo. Ekialdeagoan ere Gourma erresuma zegoen.\nErresumen amaiera[aldatu | aldatu iturburu kodea]\nMossieraren gaur egungo zabalera.\nMossi Erresumek XIX. mende arte iraundu zuten. Haien amaiera Frantziako inbasioa eta kolonizazioarekin etorri zen. Lehendabizi erori zena Tengkodogo izan zen, 1894an, Frantziak konkistatuta. Yatenga erresumak, Tengkodogori gertatutako ikusita, frantsesekin ituna sinatu zuen 1895an, eta Frantziako protekturatuz bihurtu zen. Wagadougou, aldiz, konkistatu zuten eta urte berean protektoratuaren statusa ezarri zioten. Wobogoo Mossi erresuma baten azken Mogho Naba izan zen. Frantsesek 1897an boteretik kendu zuten eta Zongoirin (Urre Kostan) erbesteratu zuten; han hil zen 1904an.\nMossi dantzariak gaur egun.\n↑ Englebert, Pierre (1996). Burkina Faso: Unsteady Statehood in West Arica. Boulder, CO: Westview Press.\n(Ingelesez): Mossi herria.\n(Ingelesez): Mossi Erresumen eta Burkina Fasoko historia.\nWikimedia Commonsen badira fitxategi gehiago, gai hau dutenak: Mossi Erresumak\nOrriaren azken aldaketa: 11 urria 2019, 16:48.


Sep 25 a las 19:30 – 21:00 Errondoko Auzo Etxea. Bilbo\nSep 26 a las 19:30 – 21:00 Errondoko Auzo Etxea. Bilbo\nOct 3 a las 19:30 – 21:00 Errondoko Auzo Etxea. Bilbo\nOct 10 a las 19:30 – 21:00 Errondoko Auzo Etxea. Bilbo\nOct 17 a las 19:30 – 21:00 Errondoko Auzo Etxea. Bilbo\nOct 24 a las 19:30 – 21:00 Errondoko Auzo Etxea. Bilbo\nOct 31 a las 19:30 – 21:00 Errondoko Auzo Etxea. Bilbo\nNov 7 a las 19:30 – 21:00 Errondoko Auzo Etxea. Bilbo\nNov 14 a las 19:30 – 21:00 Errondoko Auzo Etxea. Bilbo\nNov 21 a las 19:30 – 21:00 Errondoko Auzo Etxea. Bilbo\nNov 28 a las 19:30 – 21:00 Errondoko Auzo Etxea. Bilbo\nDic 5 a las 19:30 – 21:00 Errondoko Auzo Etxea. Bilbo\nDic 12 a las 19:30 – 21:00 Errondoko Auzo Etxea. Bilbo\nDic 19 a las 19:30 – 21:00 Errondoko Auzo Etxea. Bilbo\nDic 26 a las 19:30 – 21:00 Errondoko Auzo Etxea. Bilbo\nenero 2\t(miércoles)\nEne 2 a las 19:30 – 21:00 Errondoko Auzo Etxea. Bilbo\nenero 9\t(miércoles)\nEne 9 a las 19:30 – 21:00 Errondoko Auzo Etxea. Bilbo\nenero 16\t(miércoles)\nEne 16 a las 19:30 – 21:00 Errondoko Auzo Etxea. Bilbo\nenero 23\t(miércoles)\nEne 23 a las 19:30 – 21:00 Errondoko Auzo Etxea. Bilbo\nenero 30\t(miércoles)\nEne 30 a las 19:30 – 21:00 Errondoko Auzo Etxea. Bilbo\nfebrero 6\t(miércoles)\nFeb 6 a las 19:30 – 21:00 Errondoko Auzo Etxea. Bilbo\nFeb 13 a las 19:30 – 21:00 Errondoko Auzo Etxea. Bilbo\nFeb 20 a las 19:30 – 21:00 Errondoko Auzo Etxea. Bilbo\nFeb 27 a las 19:30 – 21:00 Errondoko Auzo Etxea. Bilbo\nMar 6 a las 19:30 – 21:00 Errondoko Auzo Etxea. Bilbo\nMar 13 a las 19:30 – 21:00 Errondoko Auzo Etxea. Bilbo\nmarzo 20\t(miércoles)\nMar 20 a las 19:30 – 21:00 Errondoko Auzo Etxea. Bilbo\nmarzo 27\t(miércoles)\nMar 27 a las 19:30 – 21:00 Errondoko Auzo Etxea. Bilbo\nabril 3\t(miércoles)\nAbr 3 a las 19:30 – 21:00 Errondoko Auzo Etxea. Bilbo\nabril 10\t(miércoles)\nAbr 10 a las 19:30 – 21:00 Errondoko Auzo Etxea. Bilbo


GEOGRAFIA IKASTEKO SAREAN: Euskadi, etorkin gutxien dituen erkidegoetako bat\nEuskadi, etorkin gutxien dituen erkidegoetako bat\nEAEko biztanleen % 8,1 baino ez dira atzerrian jaioak.\nEitb.com, 07/06/2012 12:04:00\nEAEko biztanleen % 8,1, hau da, 176.049 pertsona, atzerrian jaioak dira, Eustatek jakinarazi duenez. Horrenbestez, Estatu osoan etorkin kopuru txikiena duen erkidegoetako bat da.\nEstatuko batez bestea % 14,2koa da. Portzentaje horren azpitik Asturias, Galizia eta Gaztela eta Leon daude (% 8 baino gutxiago), eta horietatik gertu, Euskadi (% 8,1).\nHiriburuka, Gasteizek ditu etorkin gehien (% 11,6), ondoren Bilbok (% 10,1) eta azkenik Donostiak (% 8,8).\nEustaten inkestaren arabera, EAEko etorkinen % 45 Amerikatik etorri dira, batik bat Kolonbiatik, Boliviatik, Ekuadorretik eta Brasildik; % 26,7 Europakoak dira (horietako % 10,7, Errumaniakoak), % 18,9 Afrikakoak eta % 5,1 Txinakoak eta Pakistangoak.\nPublicado por Marta Pelayo Fernández en 12:33 p. m.\nEtiquetas: 2011, demografia, EAE, EUSTAT, giza geografia, inmigrazioa


Jakin 183/184. 2011 - Jakin.eus\nJakin 183/184. 2011\nGaiak sailean, hiru artikulu datoz, gai hauen inguruan: euskal kulturgintzaren diagnosia eta etorkizunerako ildoak (Lorea Agirre eta Sorguneak ikertegia); Euskal Herriak historian zehar izan dituen izenak eta izanak (Joseba Agirreazkuenaga) eta administrazioko euskara planak eta euskararen normalizazioa (Roberto Manjon).\nEuskal kulturgintza: nondik gatoz, non gaude, nora jo beharko genuke. Eztabaidarako proposamen bat\nLorea Agirre eta Sorguneak ikertegiak (Mondragon Unibertsitateko Huhezi fakultatea) Gipuzkoako Foru Aldundiko Kultura sailarekin elkarlanean egindako bi ikerketaren emaitza nagusiak aurkezten dituzte, luze eta zabal. Ikerketa horietarako, euskal kulturgintza osoa eta bertako agente guztiak hartu dituzte kontuan. Lehen ikerketak («Euskal kulturgintzaren estrategiak garatzeko oinarriak») aurrera begirako ikuspegia lantzen du, kulturgintzaren oinarriak jarri asmoz: nondik abiatu eta nora jo beharko litzatekeen argitzeko ahalegin bat da. Bigarrenak («Kultur bizitzaren diagnostiko kualitatiboa Gipuzkoan») kultur bizitzaren egoera kualitatiboa ikertzea du helburu. Bi ikerketak, nolabait, txanponaren alde biak dira: bisioa eta diagnosia. Oinarri teoriko-ideologiko berberetik abiatzen dira, metodologia kualitatibo eta informatzaile multzo bera partekatzen dute. Biek elikatzen dute elkar, batak bestearen zentzua osatzen baitu. Hain zuzen, euskaraz sortu, hedatu eta transmititzen den kulturaren egoera politikoa aztertzea dute xede bi ikerketa horiek.\nVasconia, Euskal Herria, Euskadi: izena eta izana denboran barrena\nJoseba Agirreazkuenagak Euskal Herriari eta bertako bizilagunei historian zehar eman zaizkien izendapenen bilketa eta kontakizuna eskaintzen du: erromatarren garaiko Vasconia, Nafarroako erresuma, Euskal Herria izena lehen aldiz agertzen duen Leizarragaren 1571ko testamentu berriaren itzulpena, XIX. mendean kontzeptu kulturaletik politikorako trantsizioa, Euskadi izenaren agerpena eta zabalkundea... Bertakoek zein kanpotarrek lurraldeari eta biztanleei azken bi mila urteetan eman dizkieten izendapenek adieraz dezakete, azken buruan, horien izana bera ere nola interpretatzen den.\nAdmnistrazioko euskara planez haratago. Begirada berri bat Osakidetzako Planaren ebaluaziotik\nRoberto Manjonek euskararen hizkuntz normalizazioaren auziari buruzko hausnarketa orokorra proposatzen du, normalizazioaren kontzeptuaren ikuskera murritza irekitzen saiatuz, eta berori testuinguru soziopolitiko, sozioekonomiko eta soziokultural zabalean txertatuz. Artikuluak, azterketaren abiapuntu modura, Euskara Zerbitzu orokorrak Osakidetzaren Euskara Planari buruz 2009ko irailean amaitutako lehen ebaluazioa hartzen du.


Irristatzeko kirolen euskarazko bideoen lehiaketa antolatu dute Arrasaten\nArrasateko Txatxilipurdi aisialdi taldeak X kirolak euskaraz Arrasaten bideo lehiaketa antolatu du. Azken urteotan irristatzeko kirolek gaztetxoen artean izandako gorakadarekin ohartuta antolatu du lehiaketa aisialdi talde euskaltzaleak. Horrela, parte-hartzaileek skatearekin, mikro patinarekin, BMXarekin, patinekin edo abarrekin egindako jausiak edo akrobaziak grabatu beharko dituzte.\nBideoak minutu batekoak izan beharko dute gutxienez eta hirukoak gehienez. Lanak Youtubera igo beharko dira eta hango helbidearen lotura bidali beharko da gazteak@txatxilipurdi.com helbide elektronikora. Mezuan bideoaren izenburua, egileen izen-abizenak, herriaren izena, kontakturako helbide elektronikoa eta telefono zenbakia zehaztu beharko dira.\nIrudiek hizkuntza edukirik badute (musika, ahotsa, eta abar) euskaraz egon beharko dute. Bideoak originalak eta argitaratu gabeak izan beharko dira.\nParte-hartzaileek 12 eta 17 urte artean izan beharko dituzte eta lanak maiatzaren 31 baino lehen aurkeztu behar dira. Sari banaketa ekainaren 15ean egingo dute eta irabazleak Nothing Without dendan gastatzeko 300 euroko erosketa txartela jasoko du. Bigarrenak, berriz, denda berdinak emandako opari bat.


Europako Batzordea, Espainiaren eta haren «batasunaren» alde - Mundua - Berria\nVladis Dombrovoskis Europako Batzordeko presidenteordeari prentsaurreko batean galdetu zioten atzo Kataluniaz. OLIVIER HOSLET / EFE\nKataluniako Gobernuak espero duen solaskide europarrak ezkutatuta jarraitzen du oraingoz. Haren ordez, 28 estatuen klubeko kideak babestu ohi dituen erraldoia agertu zen atzo prentsaren aurrera, Vladis Dombrovskis Europako Batzordeko presidenteordearen ahotik: «Lehenago bezala, Espainiako ordena konstituzionala osoki errespetatzeko eskatzen dugu». EBk babesten ei ditu «bereizketa eta zatiketa gainditu eta batasuna ziurtatzeko ahaleginak».\nMariano Rajoy Espainiako presidenteak Kataluniako autonomia bertan behera uzteko mehatxua egin eta minutu gutxira hitz egin du Dombrovskis letoniarrak gaiari buruz, prentsaurreko baten amaieran galdetu diotenean. Jean-Claude Junckerren bigarrenak ongi islatzen du Europako zenbait estatuk duten presioa: hiru herrialde baltikoetan bezala, bere jaioterrian ulertzen da katalanen burujabetzarako desioa, baina Bruselako eserlekutik ezin dezake halakorik iradoki. Batasuna batasuna da Europan. Eta aski kolokan dago jadanik.\nPuigdemontek, ordea, atzerriko mugimenduetan jarrita dauka begia. Astearteko bere hitzaldiaren aurretik, hedabide batzuek zabaldu zuten Junckerrekin hizketan ari zela; haren bozeramaileak, ordea, berehala gezurtatu zuen. Atzo Dombrovskisek ere nabarmendu zuen Junckerrek «etengabeko harremana» daukala Rajoyrekin eta «konstituzioaren barruko irtenbide baten alde lanean ari diren indarrekin». Frantziako Gobernuak ohar bidez jakinarazi zuen ez duela aitortuko alde bakarrez aldarrikatutako independentziarik; Txinak eta Argentinak ere Espainia «batuta» mantentzeko eskatu zuten. Jens Stoltenberg NATOko idazkari nagusiak ere bide beretik jo du: «Espainiako ordena konstituzionalaren barruan konpondu behar da auzi katalana».\nAntzeko mezua igorri zuen Sigmar Gabriel Alemaniako Atzerri ministroak, baina negoziatzeko aukera aipatu zuen. «Zuzenbidean eta Espainiako Konstituzioan oinarritutako elkarrizketetatik soilik etorriko da irtenbidea», adierazi zuen: «Espainiar eta katalan gehienek babesten duten irtenbide bat baino ezin daiteke iraunkorra izan». Gabrielek ez zion erreferentziarik egin Rajoyren mehatxuari, ezta Pedro Sanchez PSOEko buruak iragarritako erreforma konstituzionalari ere; zehaztu gabe utzi zuen, beraz, noren artekoa eta zein xede izan behar duen alde guztiak aseko dituen negoziazio horrek.\nUrriaren 1eko erreferendumean Espainiako Polizia boto emaile katalanei oldartu zitzaienean, nazioarteko ordezkari ugarik hartu zioten kargu Madrili. Atzo oraindik auzia eztabaidagai zuten Estoniako Legebiltzarrean; oposizioko diputatu batzuek gogorarazi zioten gobernuari beraiek ere egon zirela Kataluniaren antzeko egoeran 1980ko hamarkadaren amaieran, baina gobernu eskuindarrak Espainiaren aldeko jarrerari eutsi zion. Auziak eztabaida eragin du hainbat parlamentutan, eta zer esana emango du oraindik. Aipa dezakete, esate baterako, Europako Kontseiluaren gaurko batzar parlamentarioan, eta EBko estatuburuen datorren asteko goi bileran.\nIndependentzia babestea, ordea, beste kontu bat da: oraingoz, elkarrizketari ekiteko eskaera ofizial bakar batek ere ez du iradoki Kataluniako Errepublika izan daitekeenik negoziazioaren azken emaitza.\nPuigdemonten hitzaldiaren aurretik, Donald Tusk Europako Kontseiluko presidenteak ezohiko adierazpena egin zuen: «Elkarrizketa eragozten duen erabakirik ez» hartzeko eskatu zion Kataluniako presidenteari. Azken horren hitzaldiko tonuak —eta independentzia atzeratzeko erabakiak— Bruselari erantzuteko diseinatua zirudien: Europak elkarrizketa eskatzen badu, berak luzatua du eskua. Atzo, ordea, beste eskaintza bat egin zioten PPk eta PSOEk Europari: Madrildik Espainiako Konstituzioa erreformatzeko eskaintza bat, Katalunian «ordena konstituzionala» mantentzearen truke —behar izanez gero, baita autonomia bertan behera utzita ere—. Ikusteko dago Europak proposamena erosiko duen; oraingoz, inork ez dio aipamenik egin balizko erreformari.\n«Oker kalkulatu du»\nAlderdi politikoak baino argiago mintzo da nazioarteko prentsa. Europako komunikabide nagusiek aintzat hartu dute Rajoyren mehatxua, eta konstituzioko 155. artikulua aktibatzearen arriskuez ohartarazi dute. Halako neurri batek «Kataluniako gizartean gatazkak» eragin ditzakeela nabarmendu du The Guardian egunkariak: «Tentsioa gori dago Espainiako Poliziak erreferenduma bortizki erreprimitu zuenetik». Le Monde-k nabarmentzen du 155. artikulua «argia eta lausoa» dela aldi berean: «Ez du aipatzen gobernu edo parlamentu autonomoa desegiteko aukera».\nOro har, badaezpadako distentsio gisa ulertu dute Europako komunikabideek Puigdemonten erabakia. «Puigdemont presidenteak okerreko kalkulua egin du», argitaratu zuen atzo Alemaniako Sueddeutsche Zeitung-ek: «Bere eskualdeko herritar gehienek ez dute bereizketa babesten, eta ezta Europako bizilagunek ere». Hala ere, negoziatzeko aukera ikusten du egunkariak: «Astearte gauean, zentzu onaren bidea aukeratu zuen Puigdemontek, eta uko egin zion —oraingoz— independentzia gauzatzeari». «Rajoyk bide horri jarraitu behar dio», ondorioztatu du Stefan Ulrich analistak. «Espainiako lehen ministroak eskua luza diezaieke galdutako seme-alaba katalanei, eta negoziazioak agindu, estatuaren eta eskualdearen arteko finantza harremanak etorkizunean modu bidezkoagoan arautzeko». Italiak Hego Tiroli eskainitako «autonomia paketea» jarri du adibidetzat. Bestela, Europak esku hartzeko eskubidea duela argudiatu du: «Europari zuzenean eragingo dio, kostata osatzen ari den krisi estatua [Espainia] berriz desegonkortzen bada».


Etxe partikularretan lanak egiteko baimen eta hobari eskaerak, eta jai kontuak nagusi dira gaurko Gobernu Batzarrerako lan zerrendan — Oñatiko udala\nEtxe partikularretan lanak egiteko baimen eta hobari eskaerak, eta jai kontuak nagusi dira gaurko Gobernu Batzarrerako lan zerrendan\n71 gai jaso dira\nUdako etenaren ondoren udal jarduera normaltasunera itzuli denaren isla da arratsaldeko bilerarako lan zerrenda, pasa den astekoan bi gai bakarrik jaso ziren, gaurkoan 71. Gehienak, 40 hain zuzen ere, Hirigintza eta Zerbitzuak atalari dagozkio eta asko, lanak egiteko baimen eskaerak dira. Ohikoak diren leiho aldaketa, teilatu eta balkoi konponketa edo margotze lanez gain, ukuilua edo oilategia eraikitzeko baimen eskaerak ikusi ditugu. Baita, hainbat eraikin eraitsi edo botatzeko baimenak ere. Hala, aurri edo ruina egoeran deklaratu ziren Ultzegin kaleko 1 eta 3 zenbakidun eraikinak botatzea aztertuko da arratsaldeko bileran. Goribar auzoko 10a den pabilioia eraistearen gaia ere azalduko da. Baina udalak hainbat eraikin jaberi nahiz gazte lokalei errekerimenduak egitea ere proposatuko da.\nIngurumen eta Landa Garapena batzordearen eskutik zenbait baserritan lanak egiteko obren gaineko zergan hobaria aplikatzeko eskaerak aztertuko dira. Asteburu honetan bertan Haurren Eguna ospatuz hasiko diren herriko jaien egitaraua eta aurrekontua azalduko zaie gobernu taldea osatzen duten kideei. Jai egitaraua datozen egunetan banatuko da etxeetara. Domekan, auzo jaiak ospatzeko Zañartutik egin den eskaera edota uztaila amaieran ospatu zen Duruko festaren likidazioaren berri ere emango da arratsaldeko batzarrean.\nDatorrenean burutuko den Mugikortasun Astea edota Urrutxu zigilatze-osteko 2018ko ingurumen jarraipena eta 2019ko aurrekontu proposamena ere mahai gainera aterako dira arratsaldean. Jabetze eskolaz ere berba egingo da gobernu batzarrean eta urria eta abendua bitarteko ekintzen inguruko xehetasunak azalduko dira.\nLan zerrenda luzea izango du udal gobernu taldeak gaur arratsaldeko bileran, 71 gai zerrendatu baitira.


Gobierno Vasco Irekia :: Museoen Kontseilu Aholkularia\nEuskadiko Museoen eta Bildumen Erregistroan sartu diren lehenengo 25 museoak\nMuseoen Kontseilu Aholkulariak, gaur egin duen bilkuran, erabaki du Euskadiko Museoen eta Bildumen Erregistroan 25 euskal museo sartzea; hori ezinbesteko tramitea da Museoen Legea garatzeko dekretua onetsi ondoren. Lege horrek aipatutako erregistroa arautu du eta erregistroa ezinbestekoa da Museoen Sistema Nazionala eta Euskadiko museoen sarea antolatzeko. Horien guztien artean oso museo garrantzitsuak ditugu, hala nola, Bilboko Arte Ederren Museoa eta Guggenheim Museoa, Vitoria-Gasteizko Artium Museoa, Donostiako San Telmo Museoa, Getariako Cristóbal Balenciaga, Tolosako Topic Museoa edo Azpeitiko Trenaren Euskal Museoa. Herriko museo garrantzitsu ia guztiak sartu dira talde horretan, aldundienak izan ezik, ez baitaude lege horren eraginpean.\nSareko Informatika Sistema (EMSIME)\nEuskadiko Museoen eta Bildumen Funtsaren Inbentario Orokorra antolatzeari eta mantentzeari buruz Legeak xedatutako bete ahal izateko, Eusko Jaurlaritzako Kultura Sailak informatika-aplikazio bat egin du eta Euskadiko museo eta bilduma guztien esku jarri du; aplikazio hori, funtsen kudeaketa eta katalogazioa egiteko da. Helburua, Inbentario Orokorrak antolatzea eta eguneratua izatea da, baita horren kudeaketarako eguneroko lanak erraztea ere. Sareko Informatika Sistema horren bidez (EMSIME) museo eta bilduma guztietako funtsen katalogo bat egin ahal izango da web baten bidez, eta herritarrek horiek on-line kontsultatzeko aukera izango dute.\nEuskadiko Museoen eta Bildumen Erregistro telematikoa, erregistro publiko eta administratibo bat da eta Euskadiko Museoen Legeak aurreikusitako alderdi zientifiko eta teknikoak nola betetzen diren jakinarazten du. Hurrengo urratsa ondokoa da: zehaztea zein kasutan gauden aipatutako legearen araberako museo edo bilduma baten aurrean.\nMuseoak eta bildumak erregistratuz eta onartuz, gure herriko museoen errealitatea ezagutu ahal izango dugu. Horren aplikazioaren bidez, museoak eta bildumak pixkanaka-pixkanaka egungo museografiaren eskakizun teknikoetara egokituko dira; egungo museografiaren ezaugarri nagusia ekintzak dira eta ez edukiak.\nGaur egun Euskadin 80 bat museo eta bilduma ditugu eta partikularrek, fundazio publiko zein pribatuek eta administrazioek kudeatzen dituzte horiek guztiak. Museo eta bilduma horietako askok Erregistroan izena ematea eskatuko dutelakoan gaude eta horietako batzuek "Euskadiko Museo" edo "Euskadiko Bilduma" onarpena lortuko dute. Gainera, aipatu beharra dugu Legearen arabera aldundien museoak Erregistroan sartuko direla dagokion Aldundiaren eta Eusko Jaurlaritzako Kultura Sailak egingo duten hitzarmenaren bidez.\nIzena eman duten 25 museoak\nTrenaren Euskal Museoa, Azpeitian\nIndustriaren Museoa- Rialia, Portugaleten\nIbarraundi Museoa, Eskoriatzan\nOiasso Museoa, Irunen\nMuseum Cemento Rezola, Donostian\nBilboko Elizbarrutiko Arte Sakratuko Museoa\nSagardun Partzuergoa - Sagardiaren Museoa, Astigarragan\nDonostiako San Telmo Museoa\nMedikuntzaren eta Zientziaren Historiaren Museoa, UPV-EHU, Leioa\nLarrauleko Museo Etnografikoa\nHerri Musikaren Txokoa, Oiartzunen\nTopic, Tolosako Nazioarteko Txotxongilo Zentroa\nEuskal Herriko Meatzaritzaren Museoa, Abanton\nArmagintzaren Museoa, Eibarren\nArtium, Arte Garaikideko Euskal Zentro-Museoa, Vitoria-Gasteizen\nmuseoen sareak Museoen Sistema Nazionala Euskadiko Museoen eta Bildumen Erregistroa Museoen Kontseilu Aholkularia Artium Museoa Arte Ederren Museoa Guggenheim Berri honen iruzkinen RSSa\nRT @karmelebar: #Euskadiko #Museo eta #Bildumen Erregistroa aurrera. 25 museo jada bertan dira http://t.co/JDAmcaAm” @museosgipuzkoa duela 10 hilabete\n#Euskadiko #Museo eta #Bildumen Erregistroa aurrera. 25 museo jada bertan dira. @museosgipuzkoa http://t.co/12kBlyfI” @karmelebar duela 10 hilabete\n#Museos de Euskadi en marcha. Se incorporan los primeros museos al registro de #Museos y #Colecciones de Euskadi. http://t.co/12kBlyfI” @karmelebar duela 10 hilabete\nPrimeros 25 museos en incorporarse al Registro de Museos y Colecciones de Euskadi http://t.co/WoANdkyz http://t.co/LNWdEIFD” @cbmuseoa duela 10 hilabete\nGaiarekin lotutako EHAA xedapenak EBAZPENA, 2009ko urriaren 28koa, Kultura, Gazteria eta Kiroletako sailburuordearena, zeinaren bitartez museoak sustatzeko eta kultur ondarearekin eta zabalkundearekin zerikusia duten…\n2010(e)ko Urtarrilak 19


EHNEren babesa AHT Geldituk Hernanin larunbatean egingo duen mobilizazio nazionalari\nGiza katea Euskal Y-a erasotzen ari den Hernaniko eremuan egingo dugu eta makro proiektu hori geldiaraztea exijituko dugu eragiten dituen ingurumen inpaktuengatik, sozialengatik eta ekonomikoengatik.\nGero eta lur gehiago artifizialtzen ari dira beste sektore batzuen mesedetan eta baserritarren kontra. Erakunde publikoek beste sektore ekonomikoak bermatzeko araudiak jartzen dituzten bitartean, baserritarrok defentsa-gabezia ikaragarria pairatzen dugu. Krisi ekonomikoa izan zein ez, azpiegitura erraldoiak nekazaritzarako lur egokirik gabe uzten ari dira Euskal Herria.\nHori dela medio, AHT-ren kontra dauden norbanako eta erakunde guztiei dei egiten diegu mobilizazio honetan parte har dezaten: Osinaga auzoko Elorrabi sagardotegi aparkalekutik hasiko da giza katea 17:00etan (herri kaskotik 2 km-ra). AHT-ak eragiten dien baserri eta sagardotegien arteko bideetan barrena egingo dugu giza katea, salatzeko, Urumea haranean azpiegitura suntsitzailea eraikitzeko obra horiek sortzen ari diren inpaktua. Hala ere, aurretik, aipatutako sagardotegiko aparkalekuan, 15:30etik aurrera, Urumea ibaiko jaitsierari babesa eskainiko dion elkarretaratzea egingo dugu, izan ere, aurten maila lokalean antolatutako kirol probak AHT-ren eraikuntza salatu baitu.\ncialis monografiaviagra farmacia onlineviagra levitrabest viagra price ukcialis sloveniamany pills viagraacquistare viagra originale a prezzi piu bassiviagra kamagralegal buy viagra online usafemale take viagracompra cialis in anonimatocialis anagenprivate shop viagraviagra originale comprarecialis levitra differenzecialis and femalesgeneric viagra saudi arabiais viagra legal in balionline coupons viagracome prendere il cialisprezzo cialis 5 mgdoctor see get viagracialis farmacoviagra non fa effettoviagra charliecialis generique equivalenceviagra pharmacy canadacialis mezza pastigliaacquistare viagra in italiamanly viagra genericorder viagra philippinesviagra nitrativiagra chi lha provatolow price viagracost viagra usalevitra prezzo in farmaciail cialis funzionacosa serve viagrafemale take viagracialis proprietaviagra ed ipertensionecialis naturale funzionaviagra samples overnight shippingvardenafil genericoprodotti simili al viagrahealthy people taking viagradiscount generic cialis indiatadalafil prezzimuch cialis australiaherbal viagra compare prices


Nire herriko sardinerak galdutako lanbide neketsu baten lekuko | Labayru Fundazioa\nArgitaratze data: 2021-07-16\nSardinerak Karmengo Ama Birjinaren prosezioan (16/07/1996). Egilea: E. X. Dueñas.\nBurura datozen iraganeko flashak bezala, ederto gogoratzen dut ikasten joaten nintzenean, “sardinera bat” bizi zen eraikinaren aurretik pasatzean, berak, leihotik begira, nire aititaren (amaren aita) antza nuela oihuka esaten zidala; biboteagatik baino gehiago, altueragatik.\nRosario Santín zen, la bella Charo edo la gitana esaten ziotena. Santurtziko azkenengoetako sardinera zen, ahozko iturri batzuen arabera (segurutik ez oso sinesgarriak), Joaquin Lucarini artistak, lanbide horren omenez egindako eskulturarako eredu edo musa izan zena ―Aurora Perezekin lehian―. Eskultura hori 1964ko irailaren 8an inauguratu zen Sardinera Pasealekuan.\nHerriko sardineren omenezko monumentua (Santurtzi). Egilea: E. X. Dueñas.\nSardinerak (arrantzaleari esateko sardinero hitza ere irakurri dut) eta/edo arrain-saltzaileak ez zeuden Santurtzin bakarrik. Kontzeju horretatik hurbil dauden portuetan, hala nola Algortan (Getxon), Zierbenan edo Portugaleten; eta urrutiago daudenetan, Santanderren, Bermeon, Donostian edo Donibane Lohitzunen besteak beste, ere izan dira sardinerak.\nBaina, ba al dakigu zein den lanbide honen jatorria? Aurkitu ditugun daturik zaharrenak eta fidagarrienak Argos (S. Goicoechea) eta E. Arriagaren testuetakoak dira, biak XIX. mende amaierakoak eta XX.aren hasierakoak. Egile ezagun horiek orduko Santurtziko emakume porrokatu batzuen berri ematen digute. Euren esanetan, enkantean ateratako arrantza erosi ondoren, Bilbora joaten ziren, oinutsik sarritan. Buruan, sakonera txikiko otzara luzangetan arrain urdin gozoa dozenaka eramaten zuten, euren jeneroa oihuka eskainiz: Sardiña freskue! Ohikoak ziren prezioari buruzko tirabirak erosleekin.\nAreetatik (Getxo) Bilborako animaliek tiratutako tranbia (1876), eta, ondoren, Portugaletetik hiriburura zihoan trena (1888) martxan jarri zirenean, apurka-apurka, ibilbidea oinez egiteari utzi zioten. Hori bai, oroitzapen kolektiboan ondo gordeta geratu ziren XX. mendearen erdialdera “Desde Santurce a Bilbao” abestiari bide eman zioten koplak.\nSardinerak La Canilla geltokiaren ondoan (Portugalete). 1908 aurretik. E. X. Dueñasen artxiboa.\nDenborak aurrera egin eta ingurunea aldatu ahala, sardinerek beste behar batzuekin tartekatu zuten euren zeregina; besteak beste, saregile lanak edo portu frankoko zamalanak egin zituzten. Horrez ganera, saski zabalaren ordez (gamella izenekoa lekukotasun batzuen arabera) baldea edo gurdia erabiltzen hasi ziren. Bizkaiko hiriburuan lehiaketak ere antolatu ziren, ondoen aldarrikatzen zuena saritzeko. Azkenik, lurrez eta itsasoz, uztailaren 16an Santurtzin egiten den Karmengo Amaren prozesioan parte hartzen hasi ziren.\nLanbidea desagerturik, kantua eta sardina-saltzaile haien ondorengoak geratzen zaizkigu, eurek utzitako ondarea harro defendatzen. Gainera, kofradiaren behealdean dagoen Itsasoko Interpretazio zentroan (Santurtzi Itsasoa Museoa), erakusten diren tramankulu eta testigantza batzuen bidez, arrantzarekin lotutako lanbide hau eta beste batzuk ikus daitezke. Gaur egun, lanok iraganeko ondare dira; oroimenerako bizi eredu.\n2021-07-09 Hurrengo artikulua


2Psikopompoak erlijio desberdinetan\nErakutsi/ezkutatu Psikopompoak erlijio desberdinetan azpiatal\nPsikopompo bat mitologietan edo erlijioetan hildakoaren arimak bizitza haratago, zerura edo infernura eramateko eginkizuna duen izakia da Hitza greziar ψυχοπομπóς (psychopompós)-tik dator, psikea, «arima» eta pompós, 'gidak edo sorrarazten duena'.\nIzaki hauek mendeetan zehar irudikatzen diren zenbait animalia, espiritu, jainko, aingeru edo deabrurekin lotzen dira batez ere.\nKultura batzuetan ere xamanaren funtzioetako bat psikopompo gisa ere jardutea dela uste da. Kasu honetan, arima bizitza haratago gidatu ez ezik, birsortzen lagunduko luke ere; arima jaioberria mundura sartuz. Xamanak kontzientzia egoera aldatuan bidaiatzen du beste munduetara, bere laguntzaileekin batera beste errealitatetik (animalia boteretsuak) eta irakasleek lagunduta, beste errealitatetik arimagune seguru batera eramaten laguntzen du. Askotan "hildakoaren" arima harrapatuta dauden espazioetatik ihes egiten laguntzen du, linbotik terminologia katolikoaren kasuan.\nPsikopompoak erlijio desberdinetan[aldatu | aldatu iturburu kodea]\nMikel Goiaingerua purgatorioko arimak salbatzera iritsiz, Jacopo Vignalik margotua, 17. mendea.\nAntzinako mitologiak[aldatu | aldatu iturburu kodea]\nPsikopompo adibide klasikoak antzinako erlijioetan ikus daitezke:\nMitologia modernoak[aldatu | aldatu iturburu kodea]\nHinduismoan Shivak Tarakeshwararen itxura hartzen du antzerako rola egiteko, arima mokshara bideratzen du. Era berean Bhagavata Puranan, Visnudutas eta Yamadutas haien maisuen mezulariak ziren, Vishnu eta Yama. Haien lana Ajamilaren istorioan irudikatzen da. Askoren ustetan, azpimundura eramateko arimak gorputik bortizki ateratzen dira.\nKultura askotan, xamanek psikopomparen rola betetzen zuten. Xaman hauek ez zuten bakarrik hildakoaren arima gidatzen, baizik eta jaiotzatik laguntzen zuten, jaioberriaren arima mundura aurkezten. Gaur egungo "midwife to the dying" edota "End of Life Doula" tituluetan psikopomparen lana nabari daiteke.\nFilipinetako kulturan antzinako espirituek (anito) psikopomparen funtzioa zuten. Espirituek hildakoa itxaroten dute eta pertsona hiltzerakoan arima berreskuratzen dute, filipineraz: sundô, eta beste mundura gidatzen zuten.\nKristautasunean, Petri Santua, Mikel goiaingerua eta Jesus psikopomp bezala ikusiak dira, heriotzatik zerura bideratzean, edota, Petriren kasuan, ateetatik sartzen uztean.\nOrriaren azken aldaketa: 27 apirila 2022, 19:25.


Ensayo sobre la ceguera. • ZUZEU\nApalategian zain egon den liburua da ENSAYO SOBRE LA CEGUERA (Punto de Lectura, Madrid 2003). Bagenekien egunen batean heldu behar geniola, baina bata eta beste, beti geratu da atzean. Ez dugu asko irakurri Saramagoren orain arteko lanetik, artikuluak eta TODOS LOS NOMBRES gogoangarri hura baizik ez, berari SAUTRELA telesaioan elkarrizketa egiteko erabili genuena. Egun hartan, Saramago umore txarrez zebilen, emaztearekin haserretuta, antza, baina, hala ere ez zuen hutsik egin elkarrizketan. Alabaina, askoz hobea izan zen “banbalina arteko” gure elkarrizketa. Egia esan, Antonio Lobo Antunes ezagutzetik gentozen eta, egia, ez dut nik sekula ezagutu halako idazle konpultsibo eta harrigarririk, lagun Miguel Sánchez-Ostiz ez bada. Galdetu genion Saramagori: Zergatik dago Lobo Antunes haserre zurekin? Argia izan zen haren erantzuna: Idazleok ere mundu gara, normala da Antonio nirekin haserre egotea, berari eman izan baliote Nobel saria, neu ere haserre nintzateke berarekin, Portugalen ez dago biontzako lekurik… Kontua da, ENSAYO SOBRE LA CEGUERA hau, Kafkaren ezpalekoa iruditu zaigula, neurri batean, bederen. Argumentua abiarazteko trikimailua bikaina da oso, Kafkaren kakalardoaren parekoa METAMORFOSIAn. Istorioaren garapena ere bikaina (luzexka egin zaigun arren irakurketa), amaiera ere aparta, elkarrizketak deskribapenetan bikain txertatua eta hori guztia… Errepaso itzela ematen dio Saramagok giza kondizioneari nobela honetan, suspentsez betetako kontu batekin… Eta Jon Alonsoz itzultzaileaz oroitu gara behin eta berriz. Domaia da, baina ez dugu esku artean haren euskarazko itzulpena. Euskadi Saria eman ziotela uste dut, lan horregatik. Seguru Alonsok ongi egin zuela, baina ENSAYO SOBRE LA CEGUERA irakurri ahala jarri gara pentsatzen nola arraio konpondu ote zituen nafarrak freskura eta tonuari dagozkion arazoak. Hurrengo batean ikusi beharko dugu hori, lehenago itsu geratzen ez bagara. Zuritasunez itsu.\n3 pentsamendu “Ensayo sobre la ceguera.”-ri buruz\nJuan Luis Zabala 2007-08-12 00:16\nAdarra jotzen ari al haiz, Konatxe? Jon Alonsok ez zian euskaratu Saramagoren “Ensaio sobre a cegueira”, egile beraren “História do Cerco de Lisboa” baizik (“Lisboako Setioaren Historia”). Eta ez zioaten Euskadi saririk eman, nahiz eta (oso oker ez banago behintzat) finalisten artean izateko hautatu.\nBide batez, bitxikeria bat kontatuko diat. Nik duela urte batzuk letu nian “Esnayo sobre la ceguera”, eta ba al dakik liburu horren izenburua entzun edo irakurtze hutsak zer ekartzen didan gogora? Garai batean gure paisaiaren parte ziren ohol-gazteluetako zokondo ezkutuetan egin ohi ziren mokordoek zabaltzen zuten kaka lehortuaren usaina. Zuzen habil, beraz: giza kondizioneari buruzko nobela duk, bete-betean.\nkonatxe 2007-08-12 02:55\nEz nauk adarra jotzen ari: benetan izan duk lapsus bat, Pipi. Baina, como hay Dios, Jon Alonsoren itzultzaile-arazoez aritu naizela gogoeta egiten, Saramagorena irakurriz batera. Alabaina, utz iezadak esaten, “mokordoek zabaltzen zuten kaka lehortuaren usaina” baino gehiago ere badagoela liburu honetan. Artifizioa bikaina asmatu zian Saramagok nahi zuen gaiez hitz egiteko (giza-kondizionea, ordena, amodioa, militarren papera, gizarte aurreratuen absurdua…). Nire ustez, nobelaren arazo nagusia duk, Saramago bera liluratuta geratu zela hain ideia onarekin, eta luzeegi egin zuela idazketa. Nobela honek, geniala izateko, ipuin behar zian. Ala ez?\nJuan Luis Zabala 2007-08-12 23:51\nOhar txiki bat egin beharrean nagok, Konatxe. Nire komentarioarekin ez nian esan nahi Saramagoren “Ensayo sobre la ceguera” nobela kaka bat denik. Egia esan, beldur ninduan hala ulertuko zela. Baina ez duk hala.\nNik ironiarik gabe, metaforarik gabe eta denotazio hutsean esan nian (eta esaten diat) Saramagoren nobela hori aipatzen didaten aldi bakoitzean ohol-gazteluetako zokondoetako mokordoek zabaldu ohi zuten kaka lehorraren usaina datorkidala. Azken batean, nobela horren fikzioan itsutasunaren zabaltze orokorrak sortzen duen arazoetako bat ez al da giza kaka edozein tokitan lehortzen dela, kaka lehorraren usaina zabalduz? Ba nobela irakurtzen aritzen nintzela, usain horren oroitzapena izaten nian beti buruan iltzatua.\nIrakurri nuenean, niri nobela gustatu zitzaidaan. Zoritxarrez, ezin diat esan luzeegi iritzi nion edo ez, ez dudalako hartarainoko zehaztasunez gogoratzen. Baina bai, nobela ona iruditu zitzaidaan, eta ados nagok hire iritziarekin.\nHala ere, argi zagok Saramagori irakurri dizkiodan liburuen artean arrastorik sakonena utzi didana “O ano da morte de Ricardo Reis” izan dela, kolorerik gabe. Ez zakiat hori den Saramagoren nobelarik onena; seguru asko ez. Baina irakurri nuen garaian irakurri nian, irakurri nuen moduan, eta arrasto sakona utzi zidaan.